text:
Astéroid
- Keur game arcad, tempo Asteroids (game komputer).
Astéroid, planét leutik, jeung planétoid mangrupakeun sinonim, sarta digunakeun keur nandaan golongan sagala rupa banda angkasa leutik nu kumalayang dina sistim tatasurya sarta ngorbit ka panonpoé. Astéroid (basa Yunani keur "siga-béntang") mangrupakeun kecap nu sering dipaké dina literatur basa Inggris keur planét leutik, mangrupakeun istilah nu dipilih ku International Astronomical Union; nu séjénna leuwih milih planétoid (basa Yunani: "siga-planét"). Dina Agustus 2006 ahir, IAU ngawanohkeun istilah banda-banda leutik dina sistim tatasurya ("small solar system bodies", SSSBs), nu ngawengku kalolobaan objék nu satuluyna diklasifikasikeun minangka planét leutik, saperti komét; aranjeunna ogé ngawanohkeun "planet katé" ("dwarf planet") keur planét leutik panggedéna. Artikel Wikipedia ieu tetep nyebut planét leutik nu ngorbit dina sistim tatasurya beulah jero (kasarannana nepi ka orbit Yupiter). Keur tipe objék séjén, saperti komét, objék Trans-Neptunian, jeung Centaur, tempo Small solar system body.
Astéroid nu munggaran kanyahoan, Ceres mangrupakeun asteroid panggedena nu kiwari diklasifikasikeun minangka planét dwarf, sedengkeun kabéh sésana kiwari diklasifikasikeun minangka SSSBs. Kalolobaan astéroid kaasup kana beubeur astéroid utama, kalayan orbit éliptisna aya di antara Mars jeung Jupiter. Astéroid dianggap minangka sésa protoplanetary disc, sarta dina wewengkon ieu kumpulan sésa protoplanetary nu jadi planét dilingkung ku kacona gravitasi nu gedé alatan pangaruh Jupiter salila période diwangunna sistim tatasurya. Sababaraha astéroid miboga bulan atawa kapanggih minangka pasangan nu disebut sistim binér.
Daptar eusi
- 1 Astéroid dina sistim tatasurya
- 2 Klasifikasi astéroid
- 3 Pamanggihan astéroid
- 4 Ngaranan astéroid
- 5 Éksplorasi astéroid
- 6 Astéroid dina fiksi
- 7 Tempo ogé
- 8 Référénsi
- 9 Tumbu kaluar
Astéroid dina sistim tatasurya[édit | sunting sumber]
Ratusan tina rébuan astéroid geus katimu dina sajeroeun sistim tatasurya sarta rata-rata panimuan kiwari nyaéta 5000 per bulan. Dina 27 Agustus, 2006, tina total 339.376 planét leutik nu kadaptar, 136.563 di antarana miboga orbit nu cukup dipikawanoh sahingga bisa dibéré nomer resmi nu permanén. Ti antara éta, 13.350[1] miboga ngaran resmi (trivia: kira-kira 650 di antara ngaran ieu merlukeun tanda pangwanoh). Nomer nu panghandapna tapi mangrupa planét leutik nu teu dingaranan nyaéta (3360) 1981 VA; planét leutik nu dingaranan kalayan nomer pangluhurna (salian ti planét dwarf 136199 Eris jeung 134340 Pluto) nyaéta 129342 Ependes [2].
Kiwari diperkirakeun yén astéroid nu diaméterna leuwih ti 1 km dina sistim tatasurya jumlah totalna aya antara 1.1 nepi ka 1.9 yuta[3]. Astéroid panggedena dina sistim tatasurya beulah jero nyaéta 1 Ceres, kalayan diaméter 900–1000 km. Dua astéroid beubeur sistim tatasurya beulah jero nyaéta 2 Pallas jeung 4 Vesta; duanana miboga diaméter ~500 km. Vesta mangrupakeun astéroid beubeur pangutamana nu kadang-kadnag katempo ku mata taranjang (dina sababaraha kajadian nu kacida jarangna, astéroid nu deukeuteun bumi bisa katempo tanpa bantuan téhnis; tempo 99942 Apophis).
Massa sakabéh astéroid Beubeur Utama diperkirakeun kurang leuwih 3.0-3.6×1021 kg[4][5], atawa kurang leuwih 4% tina massa bulan. Tina ieu, 1 Ceres ngawengku 0.95×1021 kg, 32% tina totalna. Satuluyna nyaéta astéroid pangpadetna, 4 Vesta (9%), 2 Pallas (7%), jeung 10 Hygiea (3%), mawa gambaran ieu jadi 51%; tilu deui sanggeusna éta, 511 Davida (1.2%), 704 Interamnia (1.0%), jeung 3 Juno (0.9%), ukur nambah 3% kana massa totalna. Jumlah astéroid satuluyna nambah sacara éksponénsial sanajan massa masing-masingna turun ogé.
Tempo ogé Daptar astéroid nu kasohor dina Sistim Tatasurya urang, atawa Daptar astéroid dumasar runtuyannana.
Klasifikasi astéroid[édit | sunting sumber]
Astéroid ilaharna digolongkeun jadi grup dumasar kana sipat orbitna sarta detil spéktrum sinar panonpoé anu dipantulkeunnana.
Kelompok orbit jeung kulawarga[édit | sunting sumber]
Loba astéroid geus digolongkeun kana kelompok jeung kulawarga dumasar kana karakteristik orbitna. Geus ilahar pikeun ngaranan hiji kelompok astéroid dumasar kana anggota grup nu munggaran kapanggih. Kelompok rélatif miboga kakaitan nu leuwih longgar, sedengkeun kulawarga leuwih "raket" sarta mangrupakeun hasil tina rundayan astéroid indungna nu ancur jaman baheula.
Keur daptar lengkep ngeunaan kelompok jeung kulawarga astéroid nu kanyahoan, tempo planét leutik jeung kulawarga astéroid.
Klasifikasi spéktral[édit | sunting sumber]
Dina taun 1975, sistim taksonomi astéroid dumasar kana warna, albedo, jeung wangun spéktral diwangun ku Clark R. Chapman, David Morrison, jeung Ben Zellner[6]. Sipat ieu ngarujuk kana komposisi bahan pabeungeutan astéroid. Asalna, aranjeunna ukur ngagolongkeun astéroid jadi tilu rupa:
- Astéroid tipe C - ngandung karbon, 75% tina astéroid nu dipikawanoh
- Astéroid tipe S - ngandung silika, 17% tina astéroid nu dipikawanoh
- Astéroid tipe M - ngandung logam, kalolobaan astéroid sésana
Daptar ieu geus ngagedéan jadi ngawengku tipe-tipe astéroid séjénna. Jumlah tipena terus tumuwuh alatan leuwih lobana deui astéroid nu kaulik. Tempo Tipe spéktral astéroid keur leuwih detil atawa Kategori:Kelas spéktral astéroid pikeun daptarna.
Perlu dicatet yén perbandingan astéroid nu kanyahoan nu kabagi jadi mangrupa-rupa tipe spéktral henteu ngaréfléksikeun perbandingan sakabéh astéroid tipe nu kitu; sababaraha tipe leuwih gampang kanyahoan tibatan tipe lianna, nu akibatna ngabiaskeun total astéoid nu aya.
Masalah nu patali jeung klasifikasi spéktral[édit | sunting sumber]
Satadina, rancangan spéktral dumasar kana kasimpulan-kasimpulan komposisi astéroid:[7]
- C - ngandung karbon
- S - ngandung silikat
- M - Métalik
Tapi, hubungan antara kelas spéktral jeung komposisi téh henteu salawasna alus, katambah deui réa pisan ragem klasifikasi nu dipaké. Hal ieu geus nyababkeun kabingungan nu cukup serius. Kusabab astéroid dina klasifikasi spéktral nu béda téh sigana dijieun tina bahan nu béda ogé, jadina téh taya jaminan yén astéroid nu kelas taksonomina sarua dijieun tina bahan nu sarua ogé.
Kiwari mah, klasifikasi spéktral nu dumasar kana sababaraha survéy spéktroskopis résolusi garis badag dina taun 1990-an masih kénéh dijadikeun standar. Élmuwan henteu bisa nyaluyuan sistim taksonomi nu leuwih alus, alatan susahna manggihan pangukuran detil nu panceg keur sampel astéroid nu loba (contona spéktra résolusi nu leuwih alus, atawa data non-spéktral saperti kapadetan bakal kacida kapakéna).
Pamanggihan astéroid[édit | sunting sumber]
Métode pamanggihan historis[édit | sunting sumber]
Métoda manggihan astéroid geus dimekarkeun sacara drastis salila dua abad katukang.
Dina taun-taun terahir abad ka-18, Baron Franz Xaver von Zach ngorganisir 24 urang astronom pikeun maluruh "planét nu leungit" di langit nu diperkirakeun 2.8 AU ti Panonpoé dumasar kana aturan Titius-Bode, sabageannana minangka balukar tina pamanggihan planét Uranus, ku Sir William Herschel taun 1781, dina jarak nu "diperkirakeun" ku hukum kasebut. Tugas ieu merlukeun disayagakeunnana peta langit nu digambar ku leungeun keur sakabéh béntang dina pita zodiac nepikeun ka wates kapusing nu disatujuan. Dina peuting nu patuturut, langit digambar deui sarta objék-objék nu pindah bakal ditandaan ku titik. Gerakan planét leungit nu diharepkeun harita mah 30 detik arc per jam, kakara bisa katempo ku panalungtik.
Ironisna, astéroid munggaran, 1 Ceres, henteu katimu ku anggota grup, tapi sacara henteu ngahaja dina taun 1801 ku Giuseppe Piazzi diréktur observatorium Palermo, di Sicilia. Anjeunna manggihan hiji objék siga béntang dina Taurus sarta anjeunna nuturkeun parobahan tempat objék ieu salila sababaraha peuting. Babaturannana, Carl Friedrich Gauss, migunakeun observasi ieu keur nangtukeun jarak pasti ti objék nu teu kanyahoan ieu nepi ka Bumi. Itungan Gauss nempatkeun objék ieu antara planét Mars jeung Yupiter. Piazzi ngaranan Ceres, déwa tatanén Romawi.
Tilu astéroid séjénna (2 Pallas, 3 Juno, 4 Vesta) kapanggih ngan sakeudeung, sababaraha taun sanggeusna, Vesta mah kapanggihna taun 1807. Sanggeus dalapan taun deui maluruh tanpa hasil, kalolobaan astronom nganggep yén geus taya deui astéroid lianna. Ku kituna, pamaluruhan satuluyna dibolaykeun.
Sanajan kitu, Karl Ludwig Hencke mah tetep maluruh astéroid séjénna, nu dimimitian dina taun 1830. Lima belas taun sanggeusna, anjeunna manggihan 5 Astraea, astéroid anyar munggaran nu kapanggih deui salila 38 taun. Anjeunna ogé manggih 6 Hebe kurang tina dua taun satuluyna. Sanggeus ieu, astronom séjén milu nalungtik deui sahingga satuluyna mah saeutikna hiji astéroid anyar kapanggih sanggeus waktu harita (kajaba wanci perang taun 1945). Nu seneng moro astéroid nu kasohor dina jaman kiwari nyaéta J. R. Hind, Annibale de Gasparis, Robert Luther, H. M. S. Goldschmidt, Jean Chacornac, James Ferguson, Norman Robert Pogson, E. W. Tempel, J. C. Watson, C. H. F. Peters, A. Borrelly, J. Palisa, Paul Henry and Prosper Henry jeung Auguste Charlois.
Dina taun 1891, Max Wolf naratas dipigunakeunnana astrofotografi keur ngadetéksi asteroid, nu katémbong minangka corétan pondok dina pelat fotografis pencahayaan panjang (long-exposure). Hal ieu sacara drastis nambah rata-rata detéksi lamun dibandingkeun jeung métode visual saméméhna: Wolf sorangan manggih 248 asteroid, nu dimimitian ku 323 Brucia, padahal ukur saeutik leuwih ti 300 nu kapanggih nepi ka wanci digunakeunnana métodena Wolf. Deui, saabad sanggeusna, ukur sababaraha ratus asteroid nu kaidéntifikasi, dinomeran jeung dingaranan. Harita oge sabenerna kanyahoan yen loba keneh asteroid, tapi kalolobaan astronom henteu ngawaro, nyebutna oge "bentang leutik di langit".
Métode pamanggihan modéren[édit | sunting sumber]
Nepi ka 1998, astéroid pinanggih dina prosés opat lengkah. Kahiji, hiji wewengkon langit difoto ku teleskop widang lega. Pasangan-pasangan foto dicokot, ilaharna béda sajam. Kumpulan pasangan-pasangan bisa dicokot ngaruntuy sababaraha poé. Kadua, duanana film dina wewengkon nu sarua ditempo make stéréoskop. Sababaraha banda dina orbit sabudeureun Sarangenge bakal pindah saeutik-saeutik antara pasangan film. Dina stereoskop, gambar banda bakal katempo ngambang saeutik dina saluhureun latar tukang béntang-béntang. Katilu, sakali waé hiji banda nu pindah téh kanyahoan, lokasina bisa diukur sacara présisi migunakeun mikroskop nu didigitalkeun. Lokasina bakal diukur rélatif kana lokasi béntang nu geus dipikanyaho[8].
Katilu léngkah tacan mangrupakeun pamanggihan astéroid: panalungtik ukur nimu kaahéngan, nu ukur meunang panangtuan samentara, nyieun taun pamanggihan, surat nu nunjukkeun minggu pamanggihan, sarta ahirna surat jeung nomer nu nunjukkeun nomer runtuy pamanggihan (conto: 1998 FJ74).
Léngkah pamungkas dina pamanggihan nyaéta ngirim lokasi jeung wanci observasi ka Brian Marsden di Puseur Planét Leutik. Dr. Marsden mibanda program komputer nu ngitung yén hiji kaahéngan sarua patalina jeung kaahéngan saméméhna jadi hiji orbit nu sarua. Panalungtik munggaran kalayan orbit nu geus diitung nu dianggep jadi pamanggihna, sarta manéhna meunang kahormatan pikeun ngaranan astéroid nu kapanggih tea (poko keur idin ti International Astronomical Union) sanggeus dinomeran.
Téhnologi panganyarna: ngadetéksi astéroid nu ngabahyakeun[édit | sunting sumber]
Aya kahayang nu beuki gedé pikeun ngidéntifikasi astéroid nu orbitna meuntasan orbit Bumi, sarta bisa, tinggal nunggu wanci nu mustari, bisa tabrakan jeung Bumi (tempo astéroid nu meuntasan Bumi). Tilu grup astéroid nu deukeuteun Bumi pangpentingna nyaéta Apollo, Amor, jeung Aten. Rupa-rupa siasat pikeun méngkolkeun astéroid geus diusulkeun.
Astéroid deukeuteun Bumi 433 Eros geus kapanggih ti saprak 1898, sarta dina 1930-an kungsi diributkeun deui ku ayana objék nu sarua. Runtuyan pamanggihannana, nyaéta: 1221 Amor, 1862 Apollo, 2101 Adonis, tur ahirna 69230 Hermes, nu jauhna ampir 0.005 AU ka Bumi dina taun 1937. Ti harita astronom mimiti sadar ngeunaan tubrukan astéroid jeung Bumi.
Dua kajadian dina dasawarsa-dasawarsa terahir nambah tingkat peringetan: beuki ditarimana téori Walter Alvarez ngeunaan lastarina dinosaurus boa-boa alatan kajadian tubrukan, katambah ku observasi Komet Shoemaker-Levy 9 taun 1994 nu nabrak Jupiter. Militér AS ogé nyebutkeun informasi yén satelit militérna, nu diwangun keur ngadetéksi ngabeledugna nuklir, geus ngadetéksi ratusan tubrukan di saluhureun atmosfir ku objék nu bentangannana hiji nepi ka sapuluh méter.
Sakabéh pertimbangan-pertimbangan ieu geus ngarojong digunakeunnana sistim otomatis nu kacida éfisiénna nu ngandung kaméra Charge-Coupled Device (CCD) jeung komputer nu langsung dihubungkeun jeung teleskop. Ti 1998, kalolobaan astéroid geus kapanggih migunakeun sistim otomatis siga kieu. Daptar tim nu migunakeun sistim otomatis siga kieu nyaéta:[9]
- Tim Lincoln Near-Earth Asteroid Research (LINEAR)
- Tim Near-Earth Asteroid Tracking (NEAT)
- Spacewatch
- Tim Lowell Observatory Near-Earth-Object Search (LONEOS)
- Tim Catalina Sky Survey (CSS)
- Tim Campo Imperatore Near-Earth Objects Survey (CINEOS)
- Tim Japanese Spaceguard Association
- Tim Asiago-DLR Asteroid Survey (ADAS)
Sistim LINEAR nyorangan geus manggihan 67,820 astéroid nepi ka 13 Juni, 2006 [10]. Di antara sakabéh sistim otomatis, 4076 astéroid nu deukeuteun Bumi geus kapanggih [11] kaasup 600 leuwih nu diaméterna leuwih ti 1 km.
Ngaranan astéroid[édit | sunting sumber]
Sawangan: format pangaranan[édit | sunting sumber]
Astéroid nu kapanggih kiwari-kiwari ieu dingaranan samentara kalayan ngandung taun pamanggihan jeung kode alfanumeris (kawas 2002 AT4). Lamun hiji orbit geus dikonfirmasi, karék dibéré nomer, sarta saterusna dingaranan (contona 433 Eros). Konvénsi pangaranan resmi maké tanda kurung keur nomerna (contona (433) Eros), tapi miceun tanda kurung ogé mangrupakeun hal nu ilahar. Sacara teu resmi, ilahar ogé miceun nomer nu marengannana, atawa miceun nomer sanggeus disebutkeun sakali nalika ngaran ieu dibalikan sababaraha kali dina téks.
Astéroid nu geus dinomeran tapi tacan dingaranan bakal tetep maké panangtuan samentarana, contona. (29075) 1950 DA. Kusabab téhnik pamanggihan modéren kacida lobana manggihan astéroid anyar, beuki loba waé astéroid nu teu dingaranan. Astéroid munggaran tanpa ngaran nyaéta (3360) 1981 VA. Dina sababaraha kajadian, panetepan samentara hiji astéroid bisa dipaké minangka ngaranna sorangan: (15760) 1992 QB₁ mikeun ngaranna keur kelompok astéroid nu disebut cubewano.
Nganomeran astéroid[édit | sunting sumber]
Astéroid dibéré nomer resmi nalika munggaran orbitna ditetepkeun. Marengan gancang nambahanana pamanggihan astéroid, astéroid kiwari dibéré nomer genep angka. Gantina tina lima angka jadi genep angka nyaéta nalika publikasi Minor Planet Circular (MPC) 19 Oktober, 2005, nu nunjukkeun astéroid nu dinomeran pangluhurna luncat ti 99947 jadi 118161. Parobahan ieu nyababkeun krisis leutik saperti "Y2k" keur sababaraha layanan data otomatis, sabab ukur lima digit nu diidinan dina kalolobaan format data keur nomer astéroid. Kalolobaan layanan kiwari geus ngalegaan widang nomer astéroid. Keur nu teu bisa dibenerkeun, masalah ieu diréngsékeun ku jalan ngaganti digit pangkéncana (tempatna puluh rébuan) ku alfabét minangka éksténsi digitna. A=10, B=11,…, Z=35, a=36,…, z=61. Nomer nu luhur saperti 120437 diganti jadi C0437 dina sababaraha daptar.
Sumber keur ngaran[édit | sunting sumber]
Asteroid-asteroid munggaran nu jumlahna saeutik kénéh dingarananana siga ngaran inohong-inohong tina mitologi Graeco-Romawi, tapi kusabab ngaran-ngaran ieu kurang kénéh, lianna mah satuluyna maké ngaran jalma nu kasohor, karakter nu patali jeung sastra, ngaran pamajikan nu manggihan, anak-anakna, sarta malahan mah karakter-karaktr dina tipi.
Asteroid munggaran nu dingaranan ku ngaran non-mitologis nyaéta 20 Massalia, siga ngaran kota Marseille. Keur sababaraha waktu, dipaké ukur ngaran awéwé (atawa nu diawéwékeun); Alexander von Humboldt mangrupakeun ngaran lalaki munggaran nu miboga ngaran asteroid siga ngaranna, tapi ngaranna diawéwékeun jadi 54 Alexandra. Tradisi nu teu dikecapkeun ieu dipilampah nepi ka ahirna dingaranannana 334 Chicago; malahan mah, ngaran nu diawéwékeun téh jadi ahéng lamun aya dina daptar taun-taun satuluyna.
Alatan jumlah asteroid mimiti nepi ka ratusan, malahan mah jadi rébuan, para pamanggih mimiti beuki loba nu méré ngaran sacara sagawayah. Isarat munggaran ngeunaan ieu nyaéta ti mimiti 482 Petrina jeung 483 Seppina, numana ngaran ieu mangrupakeun anjing piaraan nu manggihan. Aya saeutik kontrovérsi ngeunaan ieu nepi ka taun 1971, ku dingarananana 2309 Mr. Spock (numana lain dingaranan siga karakter dina Star Trek, tapi siga ucingna nu nimukeun anu dianggap siga manéhna). Sanajan IAU satuluyna ngalarang ngaran sato piaraan minangka sumber, ngaran asteroid nu arahéng masih kénéh diajukeun jeung ditarima, saperti 6042 Cheshirecat, 9007 James Bond, atawa 26858 Misterrogers.
Aturan pangaranan husus[édit | sunting sumber]
Kangaranan astéroid henteu malulu bébas keur sakabéhna: aya sababaraha rupa astéroid nu aturan-aturannana geus dimekarkeun ngeunaan sumber ngaranna. Contona Centaur (astéroid nu ngorbit antara Saturnus jeung Néptunus) dingaranan dumasar centaur mitologis, Trojan dumasar kana pahlawan ti Perang Trojan, sarta objék trans-Néptunian dumasar sumanget di dunya.
Aturan nu geus matuh lianna nyaéta réhna komét dingaranan siga nu nimukeunana, sedengkeun asteroid henteu. Salasahiji cara keur "ngagilekkeun" aturan ieu geus aya keur astronom pikeun silih tukeuran kahormatan ngaranan pamanggihannana jeung astronom lianna. Pangecualian husus keur aturan ieu nyaéta 96747 Crespodasilva, nu dingaranan dumasar pamanggihna, Lucy d'Escoffier Crespo da Silva, sabab kacida pikasediheunnana anjeunna pupus sanggeus nimukeun asteroid, dina umur 22 taun[12][13].
Lambang astéroid[édit | sunting sumber]
Sacara tradisional, asteroid munggaran dilambangan siga carana ngalambangan Bumi, Bulan, Panonpoé jeung planét. Lambang-lambang ieu lila-lila mah henteu nguntungkeun, susah digambar tur susah dipikawanohna. Nepi ka ahir taun 1851 aya 15 asteroid nu dipikanyaho, masing-masing (kajaba hiji) miboga lambang sorangan.
Johann Franz Encke nyieun parobahan gedé dina Berliner Astronomisches Jahrbuch (BAJ, "Berlin Astronomical Yearbook") salila taun 1854. Anjeunna ngawanohkeun nomer-nomer nu nguriling tibatan lambang, sanajan nomerna dimimitian ku Astraea ogé, da opat nomer munggaran mah terus maké lambang tradisional. Inovasi simbolis ieu diadopsi kacida gancangna ku komunitas astronomis. Taun satuluyna (1855), nomer Astraea diisedkeun ka 5, tapi Ceres nepi ka Vesta didaptarkeun dumasar nomerna ukur dina édisi 1867. Asteroid lianna (28 Bellona, 35 Leukothea, jeung 37 Fides) dilambangan ogé lian ti maké skéma panomeran téh.
Kumpulan ngaran ieu ditulis dina jero kurung, sarta tanda kurung ieu kadang-kadang dipiceun dina dasawarsa-dasawarsa satuluyna mah.[15]
Éksplorasi astéroid[édit | sunting sumber]
Nepi ka jaman perjalanan angkasa, astéroid ukur mangrupa titik cahya leutik sanajan migunakeun teleskop panggedéna ogé sarta wangun jeung daérahna tetep jadi misteri.
Foto close-up objék nu siga astéroid munggaran dicokot dina taun 1971 nalika Mariner 9 mariksa Phobos jeung Deimos nu kagambarkeun, nyaéta dua bulan leutik bogana Mars, nu meureun nangkep astéroid. Gambar ieu muka wangun astéroid nu teu tangtu tur siga kentang, saperti gambar satuluyna tina pamariksaan Voyager kana bulan leutik tina raksasa gas. Asteroid sajati munggaran nu dipoto close-up nyaéta 951 Gaspra taun 1991, dituluykeun taun 1993 ku 243 Ida jeung bulanna Dactyl, numana sakabéhna digambarkeun ku panyilidikan Galileo en route ka Jupiter.
Panyilidikan asteroid resmi munggaran nyaéta NEAR Shoemaker, nu moto 253 Mathilde taun 1997, saméméh asup kana orbit di sabudeureun 433 Eros, ahirna badarat dina pabeungeutannana taun 2001.
Asteroid lianna dilongok sacara singget ku pesawat angkasa en route ka tujuan lianna kaasup 9969 Braille (ku Deep Space 1 taun 1999), jeung 5535 Annefrank (ku Stardust taun 2002).
Dina September 2005, panyalidikan urang Jepang Hayabusa mulai ngulik 25143 Itokawa sacara jéntré tur bakal malikkeun sampel pabeungeutannana ka bumi. Sanggeus ieu, asteroid satuluyna diulik ku urang Éropa panyilidikan Rosetta (diayakeun taun 2004), nu bakal ngulik 2867 Šteins jeung 21 Lutetia taun 2008 jeung 2010.
NASA ngarencanakeun ngayakeun Misi Fajar taun 2007, nu bakal ngorbit 1 Ceres jeung 4 Vesta taun 2011-2015, numana misi ieu meureun diteruskeun ka 2 Pallas.
Geus diusulkeun yén asteroid keur ka hareupna bisa dipaké minangka sumber bahan nu boa-boa geus langka atawa béak (pertambangan asteroid).
Astéroid dina fiksi[édit | sunting sumber]
- Artikel utama: Astéroid dina fiksi
Gambaran umum astéroid (jeung henteu sering, Komét) dina fiksi nyaéta minangka anceman, nu tabrakannana jeng bumi bisa nyababkeun karusakan nu teu bisa diitung sarta leungitna kahirupan[16][17]. Geus jadi dasar dina hipotésis saintifik ngeunaan tabrakan kawas kieu dina mangsa jauh ka tukang nu nyababkeun punahna Dinosaurus jeung raksasa baheula lianna; sanajan, sabab katingalina mah unggal-unggal tabrakan teh kajadianana dina mangsa sapersauluh yuta taun, taya alesan husus (lian ti jadi alur sajarah nu dramatis) pikeun merkirakeun tabrakan anyar kawas kieu dina milénium pangdeukeutna.
Cara séjén numana astéroid bisa dianggep minangka sumber bahya nyaéta ku jalan ngagambarkeunana minangka bahya keur navigasi, hususna anceman keur kapal nu lumaku ti Bumi ka bagian séjén di saluareun Sistim Tatasurya sarta saterusna perlu ngaliwatan Beubeur Astéroid (atawa nyieun jalan muter di sabudeureunnana nu méakkeun waktu jeung bahan bakar ). Asteroid dina konteks ieu nyadiakeun rohangan keur carita perjalanan angkasa nu sarua jeung batu sarta karang jero cai dina aliran kolot carita pangumbaraan perjalanan di laut[18]. Sarta siga batu jeung karang di sagara, asteroid minangka bahya navigasi bisa dipake ku nu ngalanggar hukum pikeun nyingkahan udagan. Gambaran Beubeur Asteroid dina film cenderung dikacokeun ku karang nu ngabahyakeun sacara teu realistis. Dina asteroid nyata, malah sanajan dina beubeur utama, misah kacida jauhna.
Saméméh kolonisasi asteroid jadi kamungkinan nu menarik, katertarikan utamana nyaéta tiori-tiori saperti asal-usulna - hususna, tiori yén asteroid mangrupakeun sésa planét nu bitu. Hal ieu sacara alamiah nungtun urang kana jalan carita SF nu patali jeung kamungkinan yén planét geus ditempatan, sarta lamun enya téa mah - yén pangeusina nyababkeun karuksakanana sorangan, ku cara perang atawa henteu benerna dina ngokolakeun lingkungan sakumna. Satuluyna, bisa jadi tina asteroid nu aya saméméhna nyababkeun karuksakan Bumi atawa planét liana dina mangsa nu bakal datang, sarta bisa jadi parobahanana jadi asteroid anyar.[19][20]
Nalika jejer kolonisasi antarplanét munggaran asup kana SF, Beubeur Asteroid nempatan urutan nu rada handap dina daptar real estate nu dipikarep, jauh di satukangeun planét-planét siga Mars jeung Vénus (sering dibayangkeun minangka sarupaning planét sawarga, nepi ka panyilidikan dina taun 1960-an nu nerangkeun hawa jeung kondisi nu pihariwangeun nalika mendung). Kusabab kitu, dina kalolobaan carita jeung buku, Beubeur Asetroid, lamun henteu mangrupa bahya nu positif, masih keneh mangrupakeun tempat nu mencil dina Sistim Tatasurya nu ditempatan.[21]
Prospék keur nempatan planét-planét dina Sistim Tatasurya beuki harieum sajalan jeung pamanggihan nu nambah ngeunaan kaayaannana. Sabalikna, ajén poténsial asteroid nambah, minangka akumulasi nu kacida tina kasajahtraan mineral, bisa diakses dina kondisi gravitasi minimal, sarta ngalengkepan sumberdaya di Bumi nu beuki ngurangan. Carita ngeunaan pertambangan asteroid beuki loba ti saprak ahir 1940-an, kalayan léngkah logis satuluyna jadi gambaran ngeunaan masarakat di asteroid— dina sababaraha kaayaan ngali di pabeungeutan, lianna miboga tempat cicing nu wangunna momolo sarta lianna deui dikulibeng ku atmosfir nu tetep di tempatna alatan ayana gravitasi jieunan. Hiji gambaran nu diwangun sarta dibawa ti panulis ka panulis, ngeunaan "Belters" atawa "Rock Rats" minangka individu nu kasar jeung nu mikir bebas, nu mikangewa sakabeh nu berwenang (dina sababaraha buku jeung carita ngeunaan kakawasaan militér jeung pulitis ngeunaan kaayaan nagara di sabudeureun Bumi, lian ti kakawasaan badan hukum tina pausahaan gede) Williamson, Jack (1950). Seetee Ship. . Saperti kitu, sub-aliran ieu ngabuktikeun dayatarik alamiah keur panulis nu miboga kacenderungan Libertarian tendencies[22]. Leuwih-leuwih, gambaran Beubeur Asteroid minangka Wates Anyar sacara jelas digambarkeun (kadang-kadang kacida eksplisit) dina literatur nu bisa dianggep, Nineteenth-Century Frontier jeung Wild West.
Tempo ogé[édit | sunting sumber]
- Beubeur astéroid
- Kategori:Kelompok jeung kulawarga astéroid
- Kategori:Astéroid
- Daptar astéroid
- Daptar astéroid nu dingaranan jalma penting
- Daptar astéroid nu dingaranan tempat
- Daptar astéroid penting
- Harti ngaran astéroid
- Planét leutik
- Puseur planét leutik
- Objék deukeuteun bumi
- Kajadian tabrakan
- Pangecapan ngaran astéroid
Référénsi[édit | sunting sumber]
- ↑ "Minor Planet Names". Diakses pada 14 Séptémber 2006.
- ↑ "Discovery Circumstances: Numbered Minor Planets (125001)-(130000)". Diakses pada 12 Juli 2006.
- ↑ "New study reveals twice as many asteroids as previously believed". Diakses pada 28 Maret 2006.
- ↑ Krasinsky, G. A.; Pitjeva, E. V.; Vasilyev, M. V.; Yagudina, E. I. (2002). "Hidden Mass in the Asteroid Belt". Icarus 158: 98-105.
- ↑ Pitjeva, E. V. (2005). "High-Precision Ephemerides of Planets - EPM and Determination of Some Astronomical Constants". Solar System Research 39: 176.
- ↑ Chapman, C. R., Morrison, D., & Zellner, B. (1975). "Surface properties of asteroids: A synthesis of polarimetry, radiometry, and spectrophotometry". Icarus 25: 104-130.
- ↑ McSween Jr., Harry Y.. Meteorites and Their Parent Planets. ISBN 0-521-58751-4.
- ↑ "Carolyn Shoemaker". Diakses pada 23 Juni 2003.
- ↑ "Near Earth Object Program". Diakses pada 23 Juni 2004.
- ↑ "Minor Planet Discover Sites". Diakses pada 12 Juli 2006.
- ↑ "Unusual Minor Planets". Diakses pada 14 Juli 2006.
- ↑ "Citation from MPC 55988". Diakses pada 5 Juni 2006.
- ↑ "MIT News Office: Lucy Crespo da Silva, 22, a senior, dies in fall". Diakses pada 5 Juni 2006.
- ↑ Hilton, James L. (September 17, 2001). "When Did the Asteroids Become Minor Planets". Diakses pada 26 Maret 2006.
- ↑ "When Did the Asteroids Become Minor Planets". James L. Hilton. Diakses pada 26 Maret 2006.
- ↑ Clarke, Arthur C. (1993). The Hammer of God.
- ↑ Niven, Larry (1977). Lucifer's Hammer.
- ↑ Asimov, Isaac (1953). Lucky Starr and the Pirates of the Asteroids.
- ↑ Hogan, James P. (1977). Inherit the Stars.
- ↑ Heinlein, Robert (1948). Space Cadet.
- ↑ Isaac Asimov (March 1939). "Marooned off Vesta". Amazing Stories.
- ↑ Smith, L. Neil (1993). Pallas.
Tumbu kaluar[édit | sunting sumber]
- Known Asteroid Impacts & Their Effects
- Alphabetical list of minor planet names (ASCII) (Minor Planet Center)
- Alphabetical and numerical lists of minor planet names (Unicode) (Institute of Applied Astronomy)
- Near Earth Objects Dynamic Site
- Asteroids Dynamic Site Up-to date osculating orbital elements and proper orbital elements
- Asteroid naming statistics
- Near Earth Asteroid Tracking (NEAT)
- Everything you wanted to know about comets and asteroids — Provided by New Scientist.
- Spaceguard UK
- When Did the Asteroids Become Minor Planets?
- Large amount of information on asteroid groups collected by Gérard Faure, translation Richard Miles.
- Asteroid Simulator with Moon and Earth


c: text/html

text:
Charlie Chaplin
Sir Charles Spencer Chaplin, Jr. KBE (gumelar di East Street, Walworth, London, 16 April 1889 – tilar dunya di Vevey, Swiss, Swiss, 25 Désémber 1977 dina umur 88 taun), atawa Charlie Chaplin, nya éta aktor komedi Inggris anu mangrupakeun salah sahiji aktor film anu kawéntar dina sajarah Hollywood di éra film hideung bodas, sakaligus sutradara film anu sukses.[1] Aktingna di layar osok ngajadikeun Charlie Chaplin sabagé salah sahiji artis pantomim jeung badut anu pang hadéna anu mineng dijadikeun pieunteungeun keur seniman di widang anu sarua.[1]
Chaplin nya éta salah sahiji tokoh paling berpengaruh jeung paling kreatif di éra film bisu.[1] Dina film-filmna, Chaplin dikenal osok ngarangkep-rangkep, ngawitan ti peran utama, sutradara, nu nulis naskah, nepi ka anu ngeusi ilustrasi musik.[1]
Biografi[édit | sunting sumber]
Charlie chalplin ngabéakkeun masa leutikna di panampungan urang miskin jeung panti asuhan.[2] Teu jelas saha bapa kandungna, tapi salaki indungna, Charles Chalplin, saurang panyanyi, timimiti geus ngalantarkeun kaluarga jeung ninggal kusabab alkohol dina taun 1901.[2] Indungna hannah, aktris anu teu terkenal, leuwih loba ngabéakeun waktu ku kaluar-asup rumah sakit jiwa.[2] Sanajan sumanget kana diajar, chalplin osok ninggalkeun sakolah dina jam 10 piekun gawé di sirkus keliling.[2] Kamiskinan dina masa leutikna ieu anu ngagambarkeun ciri khas kostum si Gelandangan.[2]

robotstxt: allowed

filter: keep


text:
Blog Bahasa Sunda Cerita Sunda Dongeng Sunda Sastra Sunda Dongeng Cawokah Puisi Sunda Wawangsalan Pantun Sunda Siloka Sunda, Adat Sunda Budaya Sunda True Storry of Sundanese Sundanese in Indonesia guyon canda bahak koleksi berita tawa humor ngakak guling pingkal komedi Funniest Story Jokes Humor Comedy Cute Amusing Jest Feeding funny Through Laugh Giggle a true story Real Life imagine Stories Crazy Collection gambar lucu foto lucu foto ngakak >> PUGER-NYUNDA.blogspot.com
Kamis, 29 September 2011
USUM HUJAN JEUNG BENCANA - Siloka
USUM HUJAN
U ngal poé langit ngan ceudeum waé
S iga nu rék turun hujan
U rang kudu ati ati
M eureun ieu téh rék ganti musin
H awa karasana asa teu genah
U lah poho mun indit inditan mawa jas hujan
J igana mah musim teh keur pancaroba
A nu asalna usum halodo
N gagayuh kana usum hujan
MIJIH
M angsa halodo geus lekasan
I barat hiji rizki nu muragan
J adi hiji kabagjaan pikeun urang
I lang panas ngagalentarang
H arepan baseuh manjuran
BANJIR
B alukarna jalma nu sok miceun runtah sambarangan
A yeuna bakal karasa ku balaréa
N aékna cai walungan nu moal bisa dihalangan
J adi ciri rupa sifat-na manusa jaman ayeuna
I raha atuh urang rék ngarti tur taliti?
R obahna usum kalakah mawa balai
MUSIBAH
M arengan datangna rizky
U rang masing ati ati
S abab naon nu bakal karandapan
I lahi robby nu ngersakeunana
B alukar tina rasa mokahana manusa,,
A yeuna datang narajang
H iji bencana bumi nu teu tiasa dipondah deui,
SABAR
S aestuna bagja jeung cilaka anging Allah nu nangtukeun
A lam mayapada ukur kakacaan lain saeunyana
B atin nu sabenerna nu kudu ditéang jeung dieusian
A llah resep ka jelema nu sabar tur tara elat ngadu'a
R ahmat mantenNa nu bakal mawa kabagjaan dunya jeung akhérat.
BENCANA
B anjir.. banjir.. jeung bajir..
E ta kalimat geus teu anéh deui
N impa ka sakumna warga
C itarum teu walakaya
A kibat ka saeur runtah
N u mariceun sagawayah
A ntukna jadi musibah
CITARUM
C aahna dayeuh bandung
I wal ti caahna cai kabendung
T aneuh lempung gugunungan
A yeuna ukur sasakala
R obahna jaman jeung kahirupan
U kur bisa nyarita salaksa guyonan
M angkaning ieu lain heuheureuyan!
Di cutat ku : Nini Calutak di Forrum PUGER’s Pasundan


text:
Yoshitaka Amano
Yoshitaka Amano (天野 喜孝?) gumelar ping 28 Juli 1952 di kota leutik deukeut kaki Gunung Fuji Shizupka, Jepang.[1] Yoshitaka Amano nya éta salah saurang desainer video game ti Jepang.[1]
Awal Karir[édit | sunting sumber]
Nalika indit ka babaturanna nu aya di Tokyo taun 1967, anjeunna latihan ngalukis di studio animasi Tatsunoko, nu nyieun animasi Mach Go GO jeung Space Ace.[2] Sabada sataun latihan, Amano nyokot bagéan dina nga disain karakter-karakter kartun anu populér harita anu di terbitkeun ku studio Tatsunoko, di antawisna Gatchaman (dirilis di Amerika Serikat nu judulna G-Force and Battle of the Planets), Hutch the Honeybee, jeung Cashaan: Robot Hunter.[2]
Sabada 15 taun digawé di éta studio, ahirna Amano ngajukeun surat pengunduran diri, harita Amano 30 taun.[2] Taun 1984 Amano ngarilis koléksi lukisan mimitina, Maten (Evil Universe).[2] Dituluykeun ku kolaborasi jeung panulis séjén, nu ahirna hampir kana 20 buku Komik anu ka jual jautaan éksemplar.[2] Karya-karya nu di hasilkeun ku Amano di antawisna Hideyuki Kikuchi's Vampire Hunter D, Kaoru Kurimonto's Guin Saga, Yoshiki Tanaka's Arslan Chronicals, jeung Rasen-O (Spiral King) and Chimera.[2]


text:
Kasur
Kasur nya éta tempat saré nu digebarkeun dijieunna tina urungg nu dijejelan kapuk, lemesna bolsak.[1] Ukuran kasur disaluyukeun kana gedé leutikna tempat saré, saperti no 1 ukuranana 1,80x2 méter jeung kandelna gedé leutik rata-rata antara 10-15 cm, no 2 ukuranana 1,60x2 méter, no 3 ukuranana 1,20x2 méter, jeung no 4 ukuranana 0,8x2 méter. [1]
Daptar eusi
Rupa-rupa Kasur[édit | sunting sumber]
- Kasur busa
Material kasur ieu maké busa kalayan prosés kimiawi, anu dingaranan poliuretan.[2] Kahéngkéran ieu kasur nya éta matak hareudang jeung lamun dipaké lila bakal lépét, tapi éta ogé gumantung kana busa anu dipaké naha kualitasna alus atawa henteu.[2] Kaonjoyana kasur busa lamun geus dipaké bentukna bakal balik ka mimitina euweuh tapakna.[2] Harga kasur busa sakitar Rp 200.000,00 gumantung kana ukuran jeung kualitas busana.[2]
- Kasur kapuk
Kapuk anu asalna tina tanggal randu.[2] Kaén anu motipna garis anu has pikeun ngabuntel éta kasur.[2] Saré dina kasur kapuk leuwih ngeunah jeung merenah ku sabab hipu jeung henteu panas.[2] Tapi kahéngkéran ieu kasur téh lamun dipaké lila mah sok jadi lépet. [2] Kasur kapuk henteu cocog pikeun jalma anu boga alérgi kana kebul ku sabab ayana kekebul tina kapuk.[2] Harga kasur relatip murah sakitas Rp 100.000,00.[2]
- Kasur pegas (spring Bed)
Ieu kasur maké pegas (pér) jeung lapisan busa.[2] Mingkin loba pérna mingkin alus ogé kualitas kasurna.[2] Ilaharna Spring bed anu aya dipasaran unggal kasur spring bed na ngawengku 140 pegas per méter persegi. Bahan anu matak hipu téh nya éta ayana busa, lateks, atawa campuran kaduana, nepi ka aya spring bed anu maké Memory Foam.[2] Pegas bakal nahan awak nalika urang diuk atawa saré dina éta kasur. [2]
- Kasur Latex (Latex Bed)
Jaman kiwari kasur lain ngan saukur tempat paranti saré, tapi kasur jadi hiji nangtukeun kualitas jalma dina saré anu nyatana jadi pangrojong pikeun produktivitas gawéna.[2] Salah sahiji kasur latex anu keur loba paminatna.Salain ngeunaheun kasur ieu dipercaya bisa nyingkahan baktéri, tumila jeung polusi.[2]
- Kasur Cai
Kasur cai nya éta kasur anu dijieuna tina plastik vinil.[2] Di jero kasur dibagi jadi kompartemen-kompartemen sangkan cai henteu ngancul nalika ayana tekenan anu gedé.[2] Kasur cai umumna leuwih beurat dibandingkeun jeung kasur pegas, kasur lateks, atawa kasur karét busa.[2] Kasur ieu miboga kaonjoyan nya éta mérv rasa tiis ku sabab aya kandungan cai di jero kasurna. Salain ti éta cai anu dijerona bisa dirubah jadi cai haneut maké tanaga listrik sangkan teu ngarasa katirisan.[2] Bahan kimia ditambahkeun kana jero kasur sangkan nyingkahan alga jeung bakteri.[2]
Sajarah Kasur[édit | sunting sumber]
Kecap kasur asalna tina bahasa Arab anu hartina ngalungkeun jeung tempat di mana sesuatu dilemparkan atawa samak, bantal. Salila perang salib, Éropa ngadopsi métode Arab lamun keur saré anu dibantal anu dialungkeun ka handap, jeung kecap materas ahirna turun ka Inggris pertengahan ngaliwatan bahasa-bahasa Roman.[2] Sanajan kasur bisa ditempatkeun langsung dina téras, biasana ditempatkeun di luhureun tempat paranti saré anu jauh tina taneuh.[2] Dasar tempat saré bisa jadi solid saperti Platform Bed, atawa élastis saperti kotak pér anu dilapisi atawa dipan anu panjang. Dasar tempat paranti saré anu fleksibel bisa manjangan umur kasur.[2] Sacara historis, eusi kasur geus diisian ku mangrupa bahan alami, saperti jarami, bulu jeung buuk kuda. Kasur modérn biasana diisian pér ditengahna atawa bahan latex, visco-elastic, atawa busa polyurethane.[2] Kasur ogé bisa diisian ku hawa atawa cai, jeung serat alami, saperti di futon. Dina taun 1901 nyieun kasur di Inggris VI-Spring mimiti dipikawanoh kasur anu maké pér anu dibungkus sacara individual (Pocket Spring).[2]
Kamekaran Kasur[édit | sunting sumber]
- Neolitik periode Kasur jeung tempat saré geus diciptakeun. Temapt saré dijieun di luhureun taneuh sangkan nyingkahan kokotor jeung hama.[2]
- 3600 SM : Tempat saré anu dijieun tina kulit domba anu diisian ku cai.[2] Kasur ieu téh dipaké di Persia.[2]
- 3400 SM : Urang Mesir saré dina tumpukan baralak di ungal juru imah.[2]
- 200 SM : Kasur di Roma Kuno ngawengku tina kaén anu diisian ku alang-alang, jarami, atawa wol.[2] Sedengkeun jalma beunghar kasurna téh tina bulu-bulu.[2]
- Abad ka-15 : Salila Renaissance , kasur dijieun tina kulit kacang, jarami atawa sakapeung mah tina bulu, anu diisiana sacara kasar jeung dilpisi ku ''beludru''.[2]
- Abad 16 jeung 17 : Kasur anu eusina ku jarami atawa bulu jeung ditendeun di luhur tempat paranti saré anu ngawengku tina suluh jeung kisi-kisi tina tali atawa kulit.[2]
- Awal abad ka-18 : Kasur anu diisian tina kapas jeung wol.[2]
- Pertengahan abad ka-18 : Kasur mimiti dijieun tina kaén linen atawa katun berkualitas.[2] Kotak kasur mimiti puguh bentukna, jeung diisi pinuh ku serat alam saperti kararas, kapas, wol, jeung bulu kuda. Kasur aya kancingan paranti mengkeut cover jeung sisina dikaput.
- Akhir abad ka-19 : Kotak pér diciptakeun, nyieun kasur saeutik ngampul.[2]
- 1926 : Dunlop mikawanohkeun téknologi anu ngarubah getah karét jadi busa lateks anu ayeuna sok dipaké pikeun kasur lateks jeung bantal lateks, anu mimitina mah dijual pikeun anu aya patalina jeung Karajaan Inggris.[2]


text: 1Hiji mangsa, Isa aya di sisi Talaga Genesaret, dirubung ku jelema, — loba pisan — anu harayang ngupingkeun dawuhan Allah. 2Anjeunna ningali dua parahu kosong di sisi, ari nu bogana keur meresihan heurap. 3Cat, Anjeunna unggah kana parahu; gek linggih, tuluy ngawulang. 4Beres ngawulang, sasauran ka Simon, “Welah parahuna ka nu jero, rungkupkeun heurap teh.” 5Simon ngawalon, “Rabi (= Guru), parantos sawengi jeput, abdi lintar sabatur-batur, henteu kekengingan pisan. Ayeuna dipiwarang bade tumut bae.” 6Pruk ngarungkup. Lauk nu karungkup kacida lobana, nepi ka heurapna rada bedah. 7Tuluy Petrus sabatur-batur, ngisarahan ka nu araya di parahu sejen, menta supaya dibantuan. Prak, maranehna teh dibarantuan ngalaan lauk di kana parahukeun; eta parahu pinuh ku lauk, nepi ka meh kalem. 8Ngalaman nu kawas kitu, brek bae, Simon sideku payuneun Isa sarta unjukan, “Jungjunan, enggal abdi kantunkeun. Abdi mah jalmi doraka!” 9Unjukan kitu teh bawaning ku ngarasa helok nenjo lauk beubeunanganana sakitu lobana. Nu lian-lian oge kitu keneh bae. 10Nya kitu deui Yakobus jeung Yahya, anak-anak Sebedeus, batur anu saparahu. Tapi saur Isa, “Ulah sieun. Ti semet ayeuna, nu bakal diala ku maraneh teh nya jelema, lain lauk.” 11Sanggeus parahu di kadaratkeun, cul ditaringgalkeun katut saeusina, maranehna terus ngiring ka Isa. 12Hiji mangsa, Isa aya di hiji kota. Aya hiji jelema lepra. Barang breh, nenjo Isa; manehna teh, brek sideku terus unjukan, “Manawi luntur galih, Juragan nu iasa nyageurkeun kasakit abdi teh.” 13Ku Anjeunna nu lepra teh dicabak sarta saur-Na, “Heug, geura cageur.” 14Sapada harita, leprana teh, les leungit beresih. Ku Anjeunna ditimbalan ulah cacarita ka sasaha. Saur-Na deui, “Geura tembongkeun awak maneh ka imam, — bari mawa kurban ku lantaran panyakit maneh cageur — nurutkeun parentah Nabi Musa, pikeun tanda bukti.” 15Sanajan kitu, teu weleh kabejakeun bae nepi ka jauhna, nepi ka jelema-jelema teh rabul ka Anjeunna, seja ngupingkeun jeung harayang dicageurkeun kasakit-kasakitna. 16Tapi Anjeunna mah, geus nyingkir ka tempat-tempat anu sepi sarta ngadu'a. 17Dina hiji poe, waktu Isa ngawulang, aya sawatara urang Parisi jeung ahli Kitab milu nungkulan, daratang ti desa-desa bawahan Galilea jeung Yudea, oge ti kota Yerusalem. Isa, anu kasartaan kawasa Allah, iasa nyageurkeun anu garering. 18Harita, aya nu mawa jelema lumpuh, digotong, niatna rek dideuheuskeun ka Anjeunna. 19Tapi weleh teu bisa asup, heurin usik. Tungtungna mah, make jalan tina hateup (hateupna papak jeung make tangga umpak). Hateupna dikakat, tuluy nu lumpuh teh diulur jeung gotonganana ka payuneun Isa. 20Ningali kayakinan iman anu sakitu mantepna, nu lumpuh teh ku Anjeunna disambut, saur-Na, “Bagea dulur! Dosa sampean geus dihampura.” 21Ahli-ahli Kitab jeung urang-urang Parisi tinggerentes, “Naha Jelema teh bet mapadani ka Allah? Na saha anu iasa ngahampura dosa lian ti Allah mah!” 22Gerentes hate aranjeunna ku Isa kauninga, tuluy disauran kieu, “Naha aranjeun kitu mamanahan? Cek Kaula ka ieu nu lumpuh: dosa maneh geus dihampura. 23Hesean mana jeung upama ku Kaula dititah: geura hudang terus leumpang? 24Tapi supaya aranjeun uninga yen Anak Manusa teh kawasa ngahampura dosa, urang buktikeun.” Tuluy Anjeunna nimbalan ka nu lumpuh, “Kami marentah: Geura hudang, terus balik, gotonganana bawa!” 25Harita keneh, nu lumpuh teh hudang; ceg kana gotongan terus balik bari muji sukur ka Allah. 26Nu nyaraksian kabeh ngarasa helok bari sari-sari sieun, tuluy ngaromong, “Poe ieu, urang geus nenjo perkara anu ajaib.” 27Geus kitu, Isa kaluar. Beh ningali Lewi tukang cuke, keur diuk di kantor cuke. Ku Anjeunna ditimbalan, “Milu ka Kami!” 28Lewi cengkat; cul, nu aya di dinya, ditinggalkeun; tuluy ngiring ka Anjeunna. 29Sanggeus kitu, Lewi, di imahna ngayakeun jamuan rongkah kangge Anjeunna. Lajeng Anjeunna tuang, bareng jeung tukang-tukang cuke lianna jeung nu sejen-sejenna deui. 30Urang-urang Parisi jeung ahli-ahli Kitab gegelendeng ka murid-murid Anjeunna, “Naha maraneh wet dahar nginum bareng jeung tukang-tukang cuke jeung bangsa daroraka?” 31Nanging Isa anu ngawalerna, “Nu sarehat mah, teu perlu tabib. Nu perlu tabib mah, anu garering. 32Kami ka dunya teh lain rek nyaur nu balener, tapi rek nyaur nu daroraka, sina tobat tina dosana.” 33Tuluy cek urang-urang Parisi teh, “Murid-murid Nabi Yahya jeung murid-murid urang Parisi rajin puasa sarta rajin ngadu'a. Ari murid-murid Sampean mah, ahlina kana dahar jeung nginum.” 34Waler Isa, “Na ari tamu-tamu Ki panganten kudu puasa sapanjang Ki panganten aya keneh babarengan? 35Sabab aya waktuna, Ki panganten bakal ditarik ti tamu-tamu-Na teh, nya harita waktuna maranehna kudu puasa teh.” 36Geus kitu, Anjeunna masihan siloka kieu, “Moal aya nu nyoehkeun baju anyar, sosoehanana dipake nambal baju anu geus heubeul. Sabab akibatna, hanas nu anyar disoehkeun, ari heug sosoehanana dipake nambal nu heubeul wet henteu saimbang. 37Oge moal aya anu ngeusikeun cianggur anyar kana kantong kulit nu geus heubeul. Sabab akibatna, anggur anyar teh matak bedah wadah, anggurna teu kapuluk, kantong wadahna ruksak. 38Anggur anyar mah, wadahna ge kudu anyar. 39Turug-turug, anu geus biasa nginum anggur nu kawak mah, moal hayang nginum nu anyar keneh. Sabab karasaeun, yen anggur nu geus kawak teh alus sarta ngeunah rasana.”


text:
1Anu sidang tuluy kabeh narangtung, saterusna mawa Yesus ka Pilatus,
2sarta di dinya didakwakeun kieu, "Ieu jalmi katangkep waktos nyasabkeun ka bangsa sim kuring, ngalarang mayar pajeg ka Prabu, sareng ngaku-ngaku Kristus, nya eta raja."
3Pilatus mariksa ka Yesus, "Anjeun teh raja urang Yahudi?" Waler Yesus, "Leres pangandika."
4Pilatus ngalahir ka imam-imam kapala jeung ka jalma loba, "Kami teu manggih sabab pikeun ngahukum ieu Jelema."
5Tapi maranehna beuki ngadesek, pokna, "Pangajarana-Na parantos ngarusuhkeun rahayat di sakuliah Yudea. Ngawitan di Galilea teras dongkap ka dieu."
6Barang Pilatus ngadangu kitu, anjeunna mariksa, "Jadi ieu Jelema teh urang Galilea?"
7Sanggeus kauninga yen Yesus asalna ti wilayah cepengan Herodes, tuluy dikintunkeun ka Herodes, anu harita keur aya di Yerusalem.
8Herodes kacida atoheunana barang ningali ka Yesus teh, sabab geus ti bareto hoyongeunana ningali ka Anjeunna, lantaran geus sering ngadangu beja hal Anjeunna, jeung hoyongeun ningali Anjeunna ngadamel kaajaiban.
9Herodes papariksa rupa-rupa ka Yesus, tapi taya nu diwaler.
10Imam-imam kapala jeung guru-guru agama hantem bae ngadakwakeun.
11Geus kitu mah Herodes jeung serdadu-serdaduna ngulinkeun jeung maroyokan ka Yesus nista pisan; ti dinya Yesus ku maranehanana dijubahan ku jubah alus, tuluy dikintunkeun deui ka Pilatus.
12Ti semet harita Herodes jeung Pilatus jadi nyobat, tadina mumusuhan.
13Pilatus nyaur imam-imam kapala, para pamingpin, jeung jalma loba, sina kumpul.
14Tuluy ngalahir, "Ieu Jelema ku aranjeun dibawa ka kami, didakwa nyasabkeun rahayat. Ku kami geus dipariksa di dieu, kasaksian ku aranjeun, tetela taya kasalahana-Na atawa kajahatana-Na naon-naon sakumaha dakwaan aranjeun.
15Ku Herodes nya kitu keneh teu kapanggih yen salah, nu matak dipulangkeun deui ka kami. Taya kasalahana-Na naon-naon anu manjing hukuman pati.
16Ku sabab kitu ku kami arek dirangket bae, tuluy dibebaskeun."
17[Unggal-unggal hari raya Paska Pilatus sok ngabebaskeun hiji sakitan anu dipenta ku rahayat.]
18Jelema-jelema tingharaok, "Eta paehan! Barabas bebaskeun!"
19(Barabas teh dipanjarana lantaran nyieun huru-hara di kota jeung maehan.)
20Pilatus, anu palayeun ngabebaskeun Yesus, sasauran deui ka maranehanana.
21Tapi maranehanana tinggarero deui, "Salib! Salib eta jelema!"
22Pilatus ngalahir deui katilu kalina, "Tapi naon kajahatana-Na? Kami teu manggih salah-Na anu satimpal jeung hukuman pati! Anu matak ngan rek dirangket bae tuluy dibebaskeun."
23Tapi jelema-jelema teh beuki tarik tinggarerona meak-meakkeun tanaga, menta supaya Yesus disalib. Tungtungna digugu.
24Pilatus ngaragragkeun hukum pati ka Yesus, ngabulkeun kahayang maranehna.
25Sakitan anu dosana nyieun huru-hara jeung maehan tea dibebaskeun sakumaha pamenta eta jelema-jelema. Ari Yesus ku Pilatus diserenkeun kumaha karep maranehna bae.
26Yesus geus dibawa ku serdadu-serdadu. Di jalan papapag jeung hiji jelema urang Kirena ngaranna Simon anu tas ti tegalan rek ka kota. Ku serdadu-serdadu dicerek, tuluy dipaksa kudu manggul salib pungkureun Yesus.
27Anu marilu ngiringkeun Anjeunna kacida lobana, malah aya wanita-wanita anu sapapanjang jalan careurik nyeungceurikan Anjeunna.
28Yesus nyoreang ka eta wanita-wanita, pok ngalahir, "Ulah careurik, wanita-wanita Yerusalem! Ulah nyeungceurikan Kami, anggur kudu nyeungceurikan diri sorangan jeung anak.
29Sabab engke dina hiji mangsa ka hareup, jelema-jelema bakal ngaromong kieu, ‘Kacida untungna awewe anu can boga anak, anu can kungsi ngajuru, anu can kungsi nyusuan!’
30Jalma-jalma dina mangsa eta bakal cumeluk ka gunung-gunung, ‘Gunung! Kuring urugan!’, jeung ngajerit ka pasir-pasir, ‘Pasir! Kuring tindihan!’
31Sabab lamun kayu anu seger keneh geus dikieu-kieu, komo kayu anu geus garing!"
32Anu rek dihukum pati harita teh aya deui duaan, penjahat, rek dibarengkeun jeung Yesus.
33Sanggeus narepi ka hiji tempat anu disebut "Tangkorek", Yesus disalib di dinya jeung dua penjahat tea, kiwaeun jeung tengeneuna-Na.
34Yesus ngalengis, "Duh Ama, hapunten kalepatan ieu jalmi-jalmi, reh teu tarerangeun naon-naon kana kalakuanana kieu." Anggoan Anjeunna dilotrekeun dibagi-bagi.
35Jelema-jelema ngadareugdeug, ari pamingpin-pamingpin urang Yahudi maroyokan ka Anjeunna, pokna, "Manehna sok nyalametkeun batur. Keun sina nulungan diri-Na ari enya mah Manehna Kristus pilihan Allah!"
36Serdadu-serdadu oge maroyokan, tuluy ngasongan anggur haseum ka Anjeunna,
37bari ngomong kieu, "Lamun enya Maneh raja urang Yahudi, pek geura upayakeun diri salamet!"
38Di luhureun mastaka Yesus aya tulisan kieu, "Ieu Raja urang Yahudi."
39Penjahat anu keur digantung oge nu saurang milu ngahina, pokna, "Maneh teh Kristus? Tulungan atuh diri teh, jeung dewek ongkoh!"
40Tapi disentak ku baturna, pokna, "Ari maneh teu sieun ku Allah? Lain sarua dihukum?
41Urang dihukum oge pantes satimpal jeung kalakuan; ari Anjeunna mah euweuh dosana!"
42Geus kitu ngalengis ka Yesus, "Nun Yesus, sing emut ka abdi upami parantos jumeneng Raja!"
43Yesus ngawaler, "Sing percaya! Poe ieu maneh bakal reureujeungan jeung Kami di Pirdus."
44Sanggeus kira-kira pukul dua welas beurang, panonpoe ujug-ujug pareum, reup poek sakurilingna nepi ka pukul tilu sore,
45jeung reregan anu ngagantung di jero Bait Allah ngadak-ngadak bedah dua.
46Yesus ngajerit, "Nun Ama, ka panangan Ama, Abdi masrahkeun nyawa abdi!" Kereles Anjeunna pupus, puput nyawa.
47Aya kajadian kitu ngan pok bae perwira pasukan muji ka Allah, omongna, "Bener ieu Jelema teh hade!"
48Jelema-jelema anu keur lalajo, aya kajadian kitu teh alundur baralik, bangun kacida kadaruhungeunana mani nareunggeulan harigu.
49Ari kawawuhan-kawawuhan Yesus, jeung istri-istri nu ngariringkeun Anjeunna ti Galilea keneh mah, araya keneh narangtung narenjokeun sakabeh perkara ti kajauhan.
50(23:50-51) Aya hiji jelema jenenganana Yusup, asal ti Arimatea, hiji kota di Yudea, jelema hade hate tur kaajen, jeung ngarep-ngarep kana ngadegna Karajaan Allah. Anjeunna enya oge anggota Mahkamah Agama, tapi teu nyatujuan kana putusan jeung kalakuan para anggota sejenna.
51(23:50)
52Anjeunna ngadeuheus ka Pilatus, mundut layon Yesus.
53Layon diturunkeun tina salib, dibungkus ku lawon linen, tuluy diebogkeun di hiji pajaratan, guha anu ditatah dina gunung batu, tacan aya nu ngeusian.
54Harita teh poe Jumaah, geus meh mimiti poe Sabat.
55Wanita-wanita anu sok ngiring ka Yesus ti Galilea keneh marilu ngurebkeun jeung Yusup, narenjokeun peta anjeunna ngebogkeun layon di jero pajaratan.
56Geus kitu baralik, terus nyaradiakeun rampe jeung minyak seungit pikeun ngaminyakan layon. Sabot poe Sabat rareureuh heula nyumponan Hukum Agama.


text:
Baptis
Baptis (Pamandian) nyaéta pamakéan cai pikeun nyucikeun kaagamaan, khususna salaku sakramen panarimaan hiji jalma ka jero agama Kristen.[1] Baptis asalna ti istilah Yunani baptizo anu hartina 'nyelupkeun' atawa 'kukumbah'.[2] Ngaliwatan sakramen ieu, hiji jalma ditarima jadi anggota geréja sarta dinyatakeun sacara resmi asup Kisten.[2] Ritus baptis dipigawé ku cara nyéretkeun, ngaguyurkeun, atawa ngumbah cai ka tarang atawa beungeut calon nu dibaptis.[2] Umumna, gereja mikawanoh dua macem ritus baptis, nyaéta baptis cérét, sarta baptis teuleum.[2] Sawatara gereja anu ngalakonan ritual baptis ku cara ngeueumkeun kabéh awak dina cai pamandian atawa cai walungan (baptis teuleum) nyaéta gereja baptis sarta gereja pantékosta.[2] Baptis dibikeun ka jelema déwasa atawa barudak.[2] Baptis dipigawé ku pajabat gereja (imam atawa pendéta)
Yohanes Pembaptis[édit | sunting sumber]
Dina kitab jangji nu anyar, baptis dipahaman minangka gaganti ritus sunat anu jadi kawajiban umat Yahudi.[2] Baptis kasebut dipigawé ku Yohanes Pembaptis (vérsi Islam: Nabi Yahya AS) Baptis anu dipigawé Yohanes mangrupa tanda tobatna hiji jalma anu yongsong datangna karajaan Alloh.[2] Saméméh ngamimitian karyana, Yesus narima baptis ti Yohanes di S. Yordan.[2] Baptis ka Yesus lain tanda pertobatan , tapi minangka tanda “sang panebus” anu nanggung dosa manusa.[2]
Bapa, Putra, sarta Roh Kudus[édit | sunting sumber]
Kitab Didache (ajaran kadua belas rosul anu eusina ringkesan ajaran Kristen) nyebutkeun yén baptis dina geréja lumangsung saprak abad ka-1.[2] Nurutkeun kitab kasebut, baptis dilaksanakeun ku cara ngalelepkeun hiji jalma dina cai nu lobana tilu kali kalayan ngomong “kuring ngabaptis manéh kalayan ngaran Bapa, Putra, sarta Roh Kudus” Kitab Didache ogé nyebutkeun yén nu ngabaptis diidinan pikeun nyicikeun cai hungkul lamun caina teu cukup.[2] Cai anu dipaké di jero ritus baptis ngalambangkeun kaberesihan sarta kahirupan.[2] Hiji jalma anu geus dibaptis hartina bersih ti sagala dosa anu asalna ti kahirupan mangsa saméméhna.[2] Manéhna “kalahiekeun deui” dina kahirupan anu anyar, nyaéta kahirupan anu luyu kalayan paréntahna.[2]
Skisma[édit | sunting sumber]
Kaluarna skisma nyaéta alatan papisahan di jero agama sarta sagala rupa bidah dina abad ke-4 nu nyieun pihak gereja nganggap henteu sah pembaptisan anu dipigawé ku pembidah.[2] Dina kontroversi kasebut, Santo Agustinus (filsuf katolik) ngamekarkeun ajaran yén anu ngabaptis lain manusa, tapi Yesus Kristus sorangan.[2] Nurutkeun Santo Agustinus, pembaptisan tetep sah tampa meerdulikeun iman si nu ngabaptis.[2] Pemabaptisan umumna dipigawé ku uskup, tapi sakapeung ogé dipigawé ku imam.[2] Dumasar Konsili Regional Kartago (taun 255) awéwé dilarang ngabaptis hiji jalma.[2]


text:
SMS
SMS, singketan tina kecap-kecap basa Inggris Short Message Service, nyaéta hiji layanan anu dilaksanakeun ku hiji telepon mobil pikeun ngirim atawa nampa talatah-talatah pondok. Mimitina SMS dirarancang sabagé bagian tina GSM, tapi ayeuna geus bisa dilaksanakeun dina jaringan (raramat) mobil (usik) séjénna kaasup raramat UMTS.
Hiji talatah SMS maksimal diwangun ku 140 byte, dina harti séjén hiji talatah bisa ngamuat 140 sipat 8-bit, 160 sipat 7-bit atawa 70 sipat 16-bit pikeun basa Jepang, Basa Mandarin sarta Basa Koréa anu maké Hanzi (Aksara Kanji / Hanja). Sajaba ti 140 byte ieu aya data-data séjén anu dikandung. Aya ogé sawatara padika pikeun ngirim talatah anu leuwih ti 140 byte, tapi pamaké kudu mayar leuwih ti sakuduna.
SMS bisa ogé dipaké pikeun ngirim gambar, sora jeung film. SMS wangun ieu disebut MMS.
Talatah-talatah SMS dikirim ti hiji telepon mobil ka puseur talatah (SMSC dina basa Inggris), di dieu talatah ditunda sarta dicoba dikirim salila sababaraha kali. Sanggeus waktu anu geus ditangtukeun, biasana sapoé atawa 2 poé, tuluy talatah dihapus.
SMS pohara populér di Éropah, Asia jeung Australia. Di Amérika Sarikat, SMS rélatif jarang dipaké. SMS populér alatan rélatif murah. Di Indonésia, gumantung pausahaanana hiji SMS kira-kira antara Rp. 45,- nepi ka Rp. 750,-.
Alatan hésé ngetikna atawa pikeun ngahémat tempat, biasana talatah SMS disingket-singket. Tapi masalah kahésé ieu ayeuna geus katungkulan alatan réa telepon mobil anu ngabogaan fungsi kamus.
Talatah-talatah SMS kungsi ngagemparkeun sarta ngabalukarkeun parobahan-parobahan leutik di masarakat. Sawatara conto:
- Januari 2001, Joseph Estrada dipaksa turun tahta salaku présidén Filipina lantaran kampanyeuna dilakukeun ngaliwatan SMS.
- Di Malaysia, kungsi aya nu ngalakukeun pipirakan ngaliwatan SMS. Dina bulan Juli 2001, pamaréntah Malaysia mutuskeun yén dina ngaragragkeun talak tilu (dina pipirakan nurutkeun ageman Islam) henteu kaci maké SMS lantaran saha waé bisa nginjeum atawa maok sahiji telepon mobil sarta ngirim talatah pipirakan kasebut. Euweuh bukti saperti tulisan, sora anu bisa didéngé, atawa saksi anu bisa ngesahkeun. Talak kasebut perlu di daptarkan di mahkamah atawa kantor kadi saméméh disahkeun.


text: Saupama nyaritakeun jati diri Universitas Islam Nusantara (Uninus) henteu leupas tina sajarah panjangna, waktu ngadeg ngarannna Universitas Nahdatul Ulama. Uninus nembongkeun tilu pilar perjoangan pendidikan Nahdatul Ulama nyaeta kailmuan,keislaman,kebangsaan.Jati diri Uninus henteu kaluar tina ieu galur Kukituna Uninus pikeun gampangna nyebut Uninus 1-3-6. “ 1.Visi nyaeta jadi perguruan tinggi Islam unggul mandiri,3. komitmen : komitmen keilmuan,keislaman,kebangsaan. Sarta 6 nilai anutan ngawengku teologis,fisis fisologis,logis, rasional,estesis, teleologis. Nu pangtungtungna nembongkeun muara tinu lainna, sedengkeun nomer hiji ngarupakeun dasar pikeun nu lainna”.ceuk Rektor Uninus Dr.H.Didin Wahidin,M.Pd waktu acara milad ka 55 Uninus nu temana “ Mengukuhkan Jati Diri Menjadi Perguruan Tinggi Islam Yang Unggul & Mandiri” sakalian Launching Buku Jati Diri Uninus sarta Launching Program BRI – Briva Uninus jeung Bulan Bakti Muslimat NU Jawa Barat.


text: 1Dina hiji poe, waktu Isa ngawuruk jeung nyarioskeun Injil ka jalma rea di Bait Allah, torojol imam-imam kapala, ahli-ahli Kitab, jeung para kokolot nyalampeurkeun. 2Terus maranehna teh nanya kieu, “Cik sebutkeun ka kaula, make hak naon Anjeun nyieun hal sarupa kitu, saha anu ngawasakeuna-Na?” 3Waler Isa, “Kaula oge arek nanya ka aranjeun. Cik sebutkeun: 4Ari pangbaptis Yahya ti sawarga atawa ti jelema?” 5Aranjeunna nimbang-nimbang, “Disebutkeun ti sawarga, meureun dijawab-Na ku naon atuh teu dipercaya? 6Disebutkeun ti jelema, bisa-bisa urang dirempug ku rayat dibaledogan ku batu. Sabab cek maranehna mah, Yahya teh nabi.” 7Tungtungna, aranjeunna ngawalon teu terang bae ti mana eta pangbaptis Yahya teh. 8Saur Isa ka aranjeunna, “Atuh Kaula oge moal nerangkeun make hak naon Kaula nyieun hal sarupa kitu.” 9Geus kitu, Anjeunna nyarioskeun ieu misil ka jalma rea, saur-Na, “Aya nu muka kebon anggur, tuluy disewakeun ka sababaraha urang; geus kitu, manehna nyaba ka nagri sejen rada lila. 10Dina musim panen, manehna ngajurungan pagawena ka nu nyararambut tanahna, sina nyokot hasil bagianana. Tapi jurungan teh, ku eta anu nyarambut dipahala, terus disina balik nyamos. 11Ngajurungan saurang deui; tapi anu ieu oge dipahala, diera-era ku maranehna, terus sina balik nyamos. 12Ngajurungan deui katilu kalina; tapi nya kitu keneh ditareunggeulan, terus dijongklokkeun ka luareun kebon. 13Cek nu boga tanah: ‘Kumaha akal? Keun ayeuna mah anak nu ngan hiji-hijina sina ka ditu. Sugan ku anak aing mah sarieuneun.’ 14Tapi barang nyaho yen ayeuna mah anakna pisan anu datang, nu nyarambut tanah teh buru-buru sakait pada batur: ‘Ayeuna mah ahli warisna pisan, urang paehan sakalian, urang rebut warisanana.’ 15Tuluy anak nu boga tanah teh digusur ka luareun kebon, bek dipaehan. Cik, rek kumaha kira-kirana nu boga kebon teh ka eta jelema-jelema anu ngagarap tanahna? 16Tangtu datang ngabinasakeun maranehna, ari kebon anggurna dipercayakeun ka nu sejen.” Anu ngabarandungan eta misil nempas, “Palias dugi ka kitu!” 17Tapi ku Isa diteuteup, terus ngalahir, “Lamun kitu, naon atuh maksud ayat ieu anu ungelna: ‘Batu anu geus dipiceun ku tukang tembok geus dijieun batu juru?’ 18Anu tibeubeut kana eta batu, tangtu remuk; nu katinggang, tangtu bubuk.” 19Tuluy ahli-ahli Toret jeung imam-imam kapala neangan jalan rek nangkep Anjeunna harita keneh. Sabab karasaeun pisan yen anu ditujul dina misil Anjeunna teh, aranjeunna pisan. Tapi maranehna teh, teu barisaeun nanaon lantaran sieuneun ku rayat. 20Ti harita ahli-ahli Kitab jeung imam-imam kapala teh teu weleh ngintip-ngintip Isa. Tuluy maranehna, nitahan mata-mata sina api-api anu niat hade pikeun mancing kalepatana-Na dina ngawaler pertanyaan-pertanyaan maranehna; ku jalan eta, Anjeunna bisa diselehkeun ka nu nyepeng kawasa jeung wewenang, nya eta gupernur. 21Kieu cek mata-mata teh, “Guru, simkuring sadaya terang, sugri anu disaurkeun sareng diwurukkeun ku Anjeun teh leres. Tebih tina pupujieun, Anjeun ngajarkeun jalan Allah kalayan sajujurna pisan. 22Kumaha, simkuring sadaya kenging mayar pajeg ka Prabu atanapi teu kenging?” 23Tapi niat maranehna anu licik teh, ku Isa oge kauninga. Ku Anjeunna diwaler kieu, 24“Cik mana duit dinarna, ka dieukeun. Gambar jeung ngaran saha dina ieu duit teh?” Tembalna, “Gambar sareng ngaran Prabu.” 25Saur Isa ka maranehna, “Anu wajib disanggakeun ka Prabu, sanggakeun ka Prabu; anu wajib disanggakeun ka Allah, sanggakeun ka Allah.” 26Diwaler kitu di hareupeun jalma rea, maranehna bati ngabetem jeung heran ku walerana-Na lantaran teu bisa mancing kalepatan Anjeunna. 27Datang deui sababaraha urang Saduki ka Isa. Ieu golongan jelema-jelema anu teu percaya yen nu paraeh baris dihudangkeun deui. Maranehna nanya kieu ka Anjeunna, 28“Guru, Nabi Musa ngadamel parentah kieu ka urang: Upama hiji lalaki maot ninggalkeun bojo, tapi teu boga anak; dulur eta lalaki kudu nikahan urut bojona, supaya nu geus maot teh boga turunan. 29Di urang aya tujuh lalaki padudulur. Nu kahiji kawin ka hiji awewe; geletuk, manehna maot bari teu gaduh anak. 30Urut bojona ditikah ku nu kadua; 31teras ku nu katilu; kitu sareng kitu bae patuturut, tujuhanana oge maot patuturut bari teu gaduh anak. 32Tungtungna, awewena oge maot. 33Kumaha engke dina poe kiamat, saha pisalakieunnana teh, margi parantos ditikahan ku tujuhanana?” 34Waler Isa, “Urang dunya mah, nikah jeung ditikahkeun. 35Sabalikna, maranehna anu dianggap layak meunang ganjaran sawarga, — ana geus dihudangkeun deui ti alam maot — moal narikah jeung moal ditarikahkeun. 36Sabab geus kawas malaikat-malaikat, tur jaradi putra-putra Allah lantaran geus dihudangkeun deui tea. 37Hal hudangna deui nu geus paraeh, Nabi Musa geus nerangkeun dina ayat anu ngeunaan rungkun cucuk tea; waktu Pangeran nyebatkeun Anjeun Allah nu disembah ku Ibrahim, Allah nu disembah ku Isak, jeung Allah nu disembah ku Yakub. 38Anjeunna lain Allah nu disembah ku jelema-jelema nu paraeh, tapi Allah nu disembah ku jelema-jelema anu harirup; da kabeh jelema teh, hirupna pikeun Mantenna.” 39Waleran Anjeunna kitu disambut ku sawatara ahli Kitab, pokna, “Guru, tepat eta waleran teh!” 40Saterusna, aranjeunna teu waranieun deui nanya kitu-kieu ka Isa. 41Tapi Isa nyarios kieu ka aranjeunna, “Ku naon jelema-jelema nyarebut yen Al Masih teh Putra Daud? 42Kapan Daud ku anjeun dina kitab Zabur ngangkenna kieu: Pangeran geus nimbalan ka Jungjunan kaula: Geura calik katuhueun Kami, 43nepi ka kabeh musuh-musuh Hidep, ku Kami dijadikeun jojodog suku Hidep. 44Ka Anjeunna, Daud teh nyebatna Jungjunan; jadi, kumaha bisana jadi putra ongkoh?” 45Waktu jalma rea ngabarandungan keneh kasaurana-Na, Anjeunna nyarios ka murid-murid-Na, saur-Na, 46“Sing waspada ka ahli-ahli Kitab; maranehna osok jalan-jalan mamake jubah panjang, malar dihormat di pasar-pasar; di tempat ibadat diukna di tempat anu terhormat, nya kitu deui dina perjamuan-perjamuan. 47Maranehna sok ngaleglegan kahirupan randa-randa jeung macikeuh ku doa-doa panjang. Maranehna pinasti dihukumna leuwih beurat.”


text:
Dogdog Pangréwong
Dogdog Pangrewong téh buku kumpulan carita pondok karya GS. [1]
Deskripsi Buku[édit | sunting sumber]
Dogdog Pangrewong téh kumpulan carita pondok anu munggaran terbit di Indonesia dina taun 1930.[2] Lain baé dina basa Sunda, dalah dina basa Indonésia gé kumpulan carita pondok anu mimiti,nya éta karangan M.Kasim nu judulna Teman Duduk kakara kaluar genep taun sabada Dogdog Pangréwong nya éta dina taun 1936.[3].Eusi ieu buku téh aya tujuh carita pondok karangan GS.[3].Saha sabenerna éta pangarang anu ngan ngagunakeun ngaran inisial téh, nepi ka kiwari tacan meunang raratan anu bener.[3]Nurutkeun R.Ero Bratakusumah, salah saurang rédaktur Sunda di Balai Pustaka nu panglilana dines di dinya, GS téh cenah inisial tina G. Suwandakusuma, anu kungsi jadi wadana.[1]Tapi ari ceuk M.A. Salmun mah, GS teh inisial tina G.Sastradiredja.[3].[4]Nepi ka kiwari can kapaluruh saha sabenerna ngaran éta pangarang, tapi asa leuwih merenah katerangan nu kahiji anu bisa dipercaya lantaran dina eusi caritana aya nu ngagambarkeun kahirupan kawadanaan.[1]Ieu buku diterbitkeun ku Balai Pustaka Jakarta dina taun 1930, kandelna 115 kaca, ari citakan kaduana diterbitkeun ku Proyek Penerbitan Buku Bahasa dan Sastra Indonesia dan Daerah, Depdikbud Jakarta, taun 1979.[1]. Sedengkeun citakan katiluna diterbitkeun ku penerbit Rahmat Cijulang, taun 1984, kandelna 148 kaca.[5]Tujuh carita pondok anu dimuat dina ieu buku teh masing-masing nya éta: “Lembu”, “Dua Paraji”,”Jin”, “Salah Pok”, “Angeun Lekoh”, “Soang”, jeung “Guguyon Dina Bulan Puasa”.[1] .[5]
Ringkesan Carita[édit | sunting sumber]
Rujukan[édit | sunting sumber]
- ↑ a b c d e Rusyana,Yus.Ensiklopedi Sastra Sunda.Pusat Pembinaan dan Pengembangan Bahasa Depdikbud. Jakarta 1986.kaca 25-26
- ↑ Rosidi, Ajip.Kesusastraan Sunda Dewasa Ini.Tjupumanik.Pasuketan Jatiwangi Cirebon 1966.kaca 102-103
- ↑ a b c d Rosidi, Ajip.Ngalanglang Kasusastran Sunda.Pustaka Jaya.Jakarta 1983.kaca 139-150
- ↑ Salmun,M.A. Kandaga Kasusastran Sunda.Ganaco NV.Bandung-Jakarta 1958.kaca 149
- ↑ a b GS.Dogdog Pangrewong.Rahmat Cijulang.Bandung 1984


text:
Biantara Khitbahpada Minggu, 08 Mei 2011
Conto runtuyan biantara khitbah nu singket
ACARA
1.Lisan Bubuka / Calagara
2.Lisan Pamaksadan Pihak Tamu
3.Lisan Panampian Pihak Pribumi
4.Du’a / Tutup
1.Fihak Pribumi
H.Harun / Bu Sumirah “ Neng Sari Banon “
Pa Danu / Wawakil
2.Fihak Tatamu
H.Hamdani / Bu Asmanah “ Cep Roni Hidayatulloh “
Pa Salim / Wawakil
3.Calagara : HARIAWAN
Calagara
Assalamu’alaikum Warohmatullohi Wabarokaatuh…
“ Nahmaduhu Robbal Rohim, wa Nusholi wa nusalimu ala Rosulihil Karim, wa ala alihi wa ashabihi ajma’in”.
“Asyhadu allaa ilaaha Illalloh, wa asyhadu anna Muhammadan abduhu wa Rosuluh.
Sugrining Puji disanggakeun ka Gusti nu Maha Murah tur Asih, Solawat miwah salam mugia dumugi ka panutan alam, Muhammad Nabi pinilih, pamungkas para Anbiya.
Jangji sabage pamatri ati, dadasarna kaikhlasan, teu aya deui nu wajib di sembah di ibadahan anging Alloh nu Maha Murah.
Muhammad utusan Alloh, jadi Uswatun Hasanah, nungtun nuyun ka ummatna, malar hirup salamet dunya akherat.
Para tamu miwah Pribumi sakalih…
Langkung tipayun neda ampun nya paralun kumawantun ngadeg di payun, wireh ka pancen kedah janten cukang kangge lumangsungna ieu khitbah.
Salajengna supaya teu janten hemeng, peryogi simkuring naratas rupining pamaksadan ti pihak tatamu, boh bilih aya anu bade didugikeun, sumangga dihaturanan.
Wakil ti Sepuh Pameget
“Alhamdulillahilladzi arsala Rosulahu bil huda, wadinnil haq, liyud hirohu ala deini kullihi walao karihal musyrikin, Asyhadu allaa ilaaha Illalloh, wa asyhadu anna Muhammadan abduhu wa Rosuluh”.
Alhamdulillah, mukakeun leahna manah anu marudah, mirig syahadat kalih nyucikeun ati tina Syirik ka Illahi, jangji pasini seja ngaku terusing kalbu, teu aya deui Pangeran anu wajib disembah di ibadahan, anging Alloh Nyalira.
Kangjeng Nabi Muhammad utusan Alloh, jadi Uswatun Hasanah, nungtun nuyun ka ummatna, malar hirup salamet dunya akherat.
Pribumi sakalih…
Sateuacan simkuring ngadugikeun pamaksadan, langkung tipayun ngahaturkeun rewu nuhun, wirehing gasik ditampi enggal di pariksa, kangge ngadugikeun pamaksadan.
Atuh dina dongkapna kadieu, simkuring kalayan asmana rombongan, neda dihapunten bilih kirang tata kirang titi, mun sila kirang andekakna mun emok kirang andeprokna.
Salajengna, rupina simkuring teh kalebet suku sambung laku, biwir sambung lemek, kaperih pati kapuntangan akal ku kang Haji Harun, wireh putrana nu jenengan Cep Roni, parantos sababaraha dinten estu nguyung siga anu ngalanglayung, ma’lum nu jadi kolot teu weleh pinuh ku kahariwang, inggis nu jadi anak pinanggih jeung berewit.
Antukna lahlahan ditalek diguliksek di lelek-lelek.
Kawitna mah teu daek betus, pada nanya teh estu bungkem teu ngawaler. Nanging sabada direntog sareng ku ibuna, akhirna teu burung balaka. Kieu walerannana teh : “ Hiji mangsa keur meujeuhna hade sorena, pirajeunan ngalantung jeung babaturannana seja nyalayakeun pikir. Keur anteng guntreng, bet kabengbat ka angseu meleberna seungit kembang malati, panasaran di susud timana datangna eta seungit , barang breh teh kapendak ti taman ieu pisan ngancikna, bari pinuh ku kakaget, malati teh salin jinis, horeng simana horeng bet janten hiji istri camperenik pinuh ku lelewa lindeuk japati lumebet ka ieu bumi “.
Atuh mulang teh siga anu longkewang liwung gandrung, kapetik ati kapentang asmara panteng kuhoyong mibanda.
Kitu manawi lalakon teh…..
Kumargi kitu, kang Haji Harun teh seja nyeepkeun kapanasaran ngajajap putrana sumping kadieu Manawa sareng manawi.
Manawa, sing janten ubar ka putrana anu siga ngalanglayung pinuh ku kabingung.
Manawina, nawiskeun henteu nogencang pun anak teh maksad nembrakkeun katresna, seja ngadugikeun lamaran, seja maheutkeun kadeudeuh sareng tuang putra anu jenengan Neng Sari.
Samentawis, kitu pamaksadan dongkap ka dieu teh, Hatur Nuhun.
Calagara
Alhamdulillah….
Rupina kapanasaran miwah kakaget ical ku tumamprakna pihak tatamu.
Salajengna aya basa papasangan, saupami aya nu narosan, tangtos kedah aya anu nampi, kukituna ka Pribumi, mangga dihaturanan.
Pribumi
“Alhamdulillahi hada nalihada wama kuna linahtadia laola anhadanalloh, Asyhadu allaa ilaaha Illalloh, wa asyhadu anna Muhammadan abduhu wa Rosuluh”.
Para Tatamu sadaya…
Hapunten simkuring kumawantun sasangem dipayuneun sadayana, wireh kapancen ku Kang Haji Hamdani kedah ngawakilan anjeuna.
Atuh ka kang Haji oge hapunten, bilih dina ngadugikeun pamaksadan teh teu cumpon sareng raos.
Oge ka Sepuhna Cep Roni kalih anu disepuhkeun ka sadaya rombongan, sateuacanna ngawaler, simkuring kalayan asmana Kang Haji seja nembrakkeun rasa kabingah disagedengeun kasedih.
Kabingahna, wireh kasumpingan sadaya bari nyandak maksad anu teu kinten saena, ari kasedihna…rumaos teu tiasa nampi nu utami, teu cumpon sareng parentah agama “ Akrim doefaka “, hormat tatamu anjeun.
Da puguh sakieu buktosna, kakayaan tiasa di sumput-sumput, kawaluratan mah nembrak kauninga ku sadayana.
Saterasna, jugjug purug nu di tuju nema nyaosan subaya.
Kang Haji teh manahna, lir kagunturan madu, bingah estu teu aya hinggana, wireh Putrana aya anu bade mideudeuh. Menggahing kolot mah mung sambung du’a, ayeuna mangga saksian ku sadayana.
“ Yap, kadieu Neng Sari…tah calik gedengeun emang! “ Ieu Cep Roni Malati nu kapiati teh?
“Sateuacan diwaler ku Neng Sari, Bapa bade nalek heula ka salira, Aya babasan, masing asak ngejo bisi tutung tambagana, masing asak-asak nenjo bisi kaduhung jagana”.
“Neng Sari teh sakieu buktina, boa kalebet jajar pasar ge henteu, moal kaduhung?”
“Tah ayeuna mah urang taros Neng, itu tuh Kang Roni aya maksad ngajak hirup babarengan, maka rek di tampi?, sok waler sing tarik, ngarah kakuping ku sadayana!”
Alhamdulillah…..kitu geuning walerannana, seja nampi kana panglamar salira. Mangga nyanggakeun, bilih bade nyambung saur anu tadi.
Panyambung saur tatamu, Alhamdulillahi Robbil ‘aalamin, Bray caang padang narawangan, nyingraykeun pepedut kabingung, kasipih ku kecap “Nampi”.
Danget ieu, teu aya jalmi anu pinanggih sareng kabagjaan, lintang ti Cep Roni.
Geusan nembrakkeun rasa kabingah maksudna di kabul kahayangna tinekanan, aya basa ; “ Munding ge aya talina”, Cep Roni maksad maheutkeun kadeudeuh kurupining lelepen atanapi ali, anu ngandung maksad, “ beulit cinggir simpay rema ”, Neng Sari ulah lali ka Kang Roni.
Nutup saur mungkas basa, simkuring kalayan asmana Kang Haji Harun, manjatkeu du’a ; “ Jazaa kumulloohu Khoeron Katsiiron”.
Wassalamu’alaikum Warohmatullohi Wabarokaatuh.
Calagara
“ Batu turun keusik naek, cadas ngampar di Pangarang, Cep Roni purun, Neng Sari daek, aya kadar ti Pangeran”.
Halimun nu nyimbutan kabingung, puray katebak ku angin kabingah.
Hadirin, tumali ieu acara Khitbah parantos rengse kalayan aya dina kalangsaran, mangga urang sami-sami manjat Du’a ; “Robbanaa Hablanaa, min ajwajinaa wa min duriyatinaa qurrota ‘ayunin, waj alna lilmuttaqiina imamaa”.
Wassalamu’alaikum Warohmatullohi Wabarokaatuh.
Ka para tamu sadaya, nawiskeun raos kabingah, Kang Haji Hamdani sakalih, nyayogikeun tuangeun alakadarna, mugia sadayana kersa ngaraosan…..
Cag heula petitan Pun Bapa wasta O.S.Supriadi, mugia aya sabeunyeureun sasieureun kacandak anu saena.
( Calagara = ni ngatur lumangsungna acara/MC )


text:
Uga
Dina kahirupan masarakat Sunda aya hiji kapercayaan parobahan sosial katut pulitik nagara mangsa pingburi (mangsa nu bakal datang) téh lumangsung lantaran geus ditangtukeun ku ramalan para karuhunna. Éta kapercayaan téh sok disebut uga. Adimiharja, sakumaha nu dikutip ku Yayat Sudaryat (1997:136) nétélakeun yén ramalan karuhun téh henteu ngan di kalangan masarakat Sunda baé, tapi ogé di kalangan masarakat lianna. Upamana waé, di kalangan Jawa aya istilah ramalan Jagabaya, di kalangan masarakat béh wétan (Sélér bangsa Irian Jaya) aya istilah cargo cults, jeung saterusna. LBSS nétélakeun yén uga téh hartina tujuman nu aya patalina jeung parobahan penting, babakuna parobahan kaayaan nagara atawa daérah. Geus nepi kana ugana, hartina geus nepi kana waktu anu ditujum ku karuhun.
Aya sababaraha conto uga, diantarana:
Rujukan[édit | sunting sumber]
- Sudaryat, Yayat (1997). Ulikan Semantik Sunda, CV Geger Sunten: Bandung.
Conto Uga[édit | sunting sumber]
Uga Bandung unina kieu: Sunda nanjung upama nu pundung ti Bandung ka Cikapundung geus balik deui.


text:
Pérak
Pérak nyaéta unsur kimia nu lambangna Ag (Latin: argentum, tina Basa Yunani Kuna: ἀpYήevtoς - argēentos, diturunkeun tina ἀpYήeις - argēeis, "bodas, méncrang" ) kalawan nomer atom 47. Ieu unsur kaasup logam transisi, konduktivitas listrikna paling onjoy ti sakabéh unsur, anapon konduktivitas panasna paling onjoy ti sakabéh logam. Ieu logam aya sacara alami dina bentuk logam murni, aloy jeung emas (éléktrum) sarta logam lianna, jeung dina bentuk mineral kayaning argentit jeung klorargirit. Pérak biasana dihasilkeun salaku panambah dina pertambangan tambaga, emas, timah, jeung séng.
Pérak geus dipikawanoh ti jaman bihari salaku logam anu luhur ajénna, sarta biasa dipaké mapaés wangunan, perhiasan, paranti tuang-leueut, jeung koin pérak. Dina kahirupan kiwari, pérak dipaké dina paranti listrik, dina enteung, jeung pikeun katalis rupa-rupa réaksi kimia. Sanyawaanana dipaké dina négatif film, anapon larutan pérak nitrat jeung nu lianna dipaké dina disinféktan. Najan mangpaat antimikrobana geus loba kasilih ku antibiotik, tapi ieu logam masih ditalungtik pikeun mangpaat klinisna.
Rujukan[édit | sunting sumber]
- Silver (disalin 18 Agustus 2009)
Tumbu kaluar[édit | sunting sumber]
- WebElements.com – Silver
- Society of American Silversmiths
- Silver Statistics and Information, USGS publications on the worldwide production of silver
- The Silver Institute A silver industry website
- A collection of silver items Samples of silver
- Transport, Fate and Effects of Silver in the Environment
- Picture in the Element collection from Heinrich Pniok


text:
Pidato Bahasa Sunda – Tak Lupa Akar Budaya
Ilustrasi pidato bahasa sunda
Pidato bahasa Sunda. Tak banyak orang yang mengerti mengenai bahasa Sunda yang sepertinya sudah memasyarakat di sebagian besar wilayah di Indonesia. Namun, keunikan dan kemudahan bahasa Sunda yang hampir menyerupai bahasa Indonesia cukup memudahkan siapa pun yang mendengarnya.
Orang sunda pada umumnya mencintai akar budaya dan tradisi kesundaan mereka. Biasanya, mereka akan selalu melakukan percakapan antar sesama dengan bahasa daerah, bahkan saat penyampaian suatu informasi misalnya di suatu daerah di Jawa Barat, sang pemberi pidato akan membawakan pidato bahasa Sunda.
Pidato dalam upacara adat, sambutan pernikahan, atau acara resmi di Jawa Barat umumnya akan menggunakan pidato bahasa Sunda. Khusus untuk serah terima pernikahan pengantin khas tatar Sunda, akan ada biasanya pidato dalam bahasa Sunda yang sudah umum dibawakan pada acara pernikahan.
Pidato yang dilakukan dalam bahasa Sunda tersebut akan dibacakan oleh pembawa acara dan biasanya akan diiringi oleh alunan musik khas Sunda semacam degungan.
Membawakan sebuah pidato berbahasa Sunda secara tidak langsung telah melestarikan kebudayaan Sunda dan memperkenalkan pada masyarakat luas mengenai bahasa Sunda dan semua kebudayaan Sunda yang terkenal.
Contoh Pembukaan Pidato Bahasa Sunda
Sebuah pidato yang baik adalah pidato yang terdiri dari susunan sistematis mulai dari pembukaan, isi yang disampaikan, hingga penutup. Bagi Anda yang ingin membuat pidato dalam bahasa Sunda yang bersifat umum maupun untuk acara pernikahan, berikut ini contoh pidato dalam bahasa Sunda.
Contoh pidato dalam bahasa Sunda akan diurutkan secara sistematika mulai dari contoh pembukaan, contoh isi, dan contoh penutup pidato bahasa Sunda.
Contoh pembukaan dalam pidato bahasa Sunda 1:
Contoh pembukaan pidato dalam bahasa Sunda ini mengenai pemberian informasi kesehatan hidup dan lingkungan bagi masyarakat sebagai berikut.
Assalamu'alaikum wr wb
Langkung tipayun urang sadaya panjatkeun puji sinareng syukur ka Allah Swt nu mana kalayan hidayah sareng inayahna, urang sadayana tiasa kempel dina ieu tempat kalawan dina kayaan sehat wal'afiat. Dina kasempatan ieu, abdi bade nerangkeun sakumaha pentingna hirup sehat serta ngajagi kebersihan lingkungan kanggo urang sadayana.
Contoh pembukaan dalam pidato bahasa Sunda 2:
Pada contoh pembukaan pidato dalam bahasa Sunda ini mengambil tema mengenai pentingnya penggunaan bahasa sunda.
Assalamu'alaikum wr wb
Hadirin anu ku simkuring pikahormat, kahatur rasa syukur ka Gusti Nu Maha Suci, kersaning urang sadayana tiasa patepung lawung, paamprok jonghok dina ieu acara. Mugi-mugi ieu acara lungsur langsar kalayan kahontal sagala anu dipimaksad... Aamiin ya Robbal'alaamiin.
Ngadegna sim kuring dina dangeut ieu payuneun parasepuh miwah paratamu anu sami rawuh, taya sanes taya maksad ngan saukur seja ngiring jabung tumalumpung sabda kumapalang. Dina ieu waktos, sim kuring bade nyobi ngaguar tema "pentingna basa Sunda".
Contoh Isi Pidato Bahasa Sunda
Contoh isi pidato dalam bahasa Sunda mengenai pemberian informasi kesehatan hidup dan lingkungan bagi masyarakat sebagai berikut.
Para wargi nu dipikahormat ku sim abdi, urang sadaya kedah atanapi wajib ngajagi lingkungan sareng awak nyalira meh teu kana panyakit sapertos demam berdarah anu keur usim ayeuna. Ku margi kitu, urang sadaya kedah ningkatkeun pola hirup sehat sareng ngajagi lingkungan tina sampah anu numpuk.
Sapertos nu diberitakeun di tv atanapi di koran. Ayeuna kasus demam berdarah tiasa nyebabkeun kematian. Panyabab panyakit demam berdarah kusabab gigitan reungit aedes aegepty. Reungit eta resep hirup di cai anu ngagenang. Kade urang sadayana keudah nerapkeun kabersihan lingkungan. Tong sampe kaluwargi urang sadaya nepi ka demam berdarah.
Janten naon wae anu kedah urang sadaya laksanakeun supaya jentik-jentik nyamuk aedes aegepty pupus? Hal anu paling utama nyaeta bebersih lingkungan rumah, lingkungan kaluwarga, lingkungan tempat linggih. Urang keudah sami-sami gotong royong bebersih got-got di jalan utama komplek rumah.
Contoh isi pidato bahasa Sunda tentang pentingnya bahasa Sunda
Ayeuna seer nonoman atawa generasi muda anu deungeun kana budaya barat. Lantas mopohekeun kana basa sunda anu jadi ciciren bangsa. Basa sunda teuh emang saleresna ciciren bangsa. Sapertos nu dipiteurang, rupina basa teh nuduhkeun ciri anu dipibanda ku salah sahiji suku di Indonesia. Kitu oge anu jadi ciciren bangsa Indonesia ku basa sunda.
Contoh Penutupan Pidato Bahasa Sunda
Contoh penutupan pidatodalam bahasa Sunda mengenai pemberian informasi kesehatan hidup dan lingkungan bagi masyarakat sebagai berikut.
Mugi-mugi, sagala nu tos diterangkeun tiasa ngareseup ka hate hadirin sadaya. Hayu urang balarea sami-sami ningkatkeun pola hirup sehat kanggo kasaean urang sakaluwargi. Para hadirin sadaya, ceukap sakitu abdi nyanggakeun pihatur pamungkas pisanggem. Bilih aya basa anu kurang eunteup saeureuhna atanapi kecap anu kirang pantes, mugi kersa dihapunten.
Wassalamu'alaikum Wr. Wb.
Contoh penutupan pidato bahasa Sunda:
Para hadirin sadaya, rupaning ngan sakitu wungkul sim kuring ngiring nyumbang saran. Hapunten bilih aya salah basa anu kirang marenah sareng basa anu nyalekit ati. Mugi agung cukup lumur jembar sihakasima. Amit mungkur... sakali deui hapunten.
Wassalamu'alaikum Wr. Wb.
Contoh Pidato Bahasa Sunda Pernikahan
Berikut ini contoh sambutan pidato dalam bahasa Sunda untuk pernikahan. Umumnya, idato bahasa Sunda semuanya sama seperti ini dalam setiap acara serah terima nikah ataupun khotbah pernikahan di daerah tatar Sunda.
Pada pembukaan pidato untuk pernikahan, akan disebutkan nama pengantin pria dan nama pengantin wanita. Di pembukaan pidato dalam bahasa Sunda pernikahan juga akan diberikan wejangan seperti nasihat pernikahan bagi kedua mempelai. Berikut ini contoh penggalan pidato dalam bahasa Sunda untuk acara pernikahan.
Bismillah Alhamdulillah
Patepang di salaka maya, dilajeungkeun di buana nyata. Dua teuteup ngageudurkeun geter-geter asih janten pasini jangji seja laki rabi. Kiwari, cunduk di waktu, ninggang di mangsa. Nitih wanci nu mustari. Ayi (nama panganten pameugeut) sareng neng (nami panganten istri) didahupkeun di bale nyungcung.
Pada penutup pidato pernikahan, akan dilantunkan doa bagi kedua mempelai. Semua doa yang bersifat kebaikan akan dibacakan oleh si pembawa acara (orang yang berpidato). Lalu, akan dilanjutkan dengan ucapan selamat datang bagi kedua mempelai untuk mengarungi rumah tangga.
Intinya, dalam pidato pernikahan diwajibkan memberi tahu atau menginformasikan mengenai tanggung jawab suami, tanggung jawab istri, bagaimana sikap hidup suami istri dalam rumah tangga kelak, bagaimana menyikapi masalah rumah tangga dan lainnya.
Tips Membawakan Pidato Bahasa Sunda
Saat Anda diminta untuk membawaka sebuah pidato dalam bahasa Sunda dalam suatu acara, hal-hal berikut bisa Anda lakukan sebelum mulai berpidato.
- Pastikan Anda telah menyiapkan teks pidato dalam bahasa Sunda, jika acara yang dihadiri bersifat resmi.
- Jika Anda ingin berpidato dalam bahasa Sunda tanpa menulis teks terlebih dahulu, Anda bisa berimprovisasi dan memberikan humor dalam pidato. Namun, Anda harus melihat apakah acara tersebut formal atau nonformal.
- Perhatikan para pendengar (audience). Jika sebagian audience tak mengerti bahasa Sunda yang dibawakan, Anda bisa menyelipkan bahasa Indonesia atau menerjemahkan beberapa kalimat bahasa sunda tersebut.
- Perhatikan tema acara. Ketika membuat sebuah pidato bahasa Sunda, Anda harus benar-benar mengerti acara apakah yang sedang berlangsung.
- Untuk pidato bahasa Sunda tema religi, sebaiknya ketika menyampaikan ayat atau hadist harus tetap disertakan arti dalam bahasa Sunda sehingga membuat para audience mengerti tentang informasi yang diberikan.
Pidato Bahasa Sunda dalam Tradisi Masyarakat Sunda
Anda kesulitan membuat format pidato bahasa Sunda? Sedangkan Anda belum terbiasa membuat pidato bahasa Sunda. Memang pidato bahasa Sunda merupakan sebuah kegiatan berbicara di depan umum yang terbilang jarang dilakukan dalam masyarakat pada umumnya.
Namun, bagi masyarakat tatar Sunda pidato bahasa Sunda sudah menjadi tradisi dalam masyarakat, seperti ketika ada acara adat pernikahan, peringatan acara keagamaan, sampai sebagai penunjang dalam pelajaran bahasa Sunda di sekolah-sekolah.
Tidak semua masyarakat Sunda yang mengerti dan mengetahui seperti apa format pidato bahasa Sunda itu. Untuk sebagian masyaraat yang melakukannya, pidato bahasa Sunda tidaklah sulit, sama saja halnya dengan berpidato menggunakan bahasa Indonesia, terutama mereka yang dipercayakan sebagai tetua adat setempat. Nah, bagi Anda yang memang belum mengerti dengan pidato bahasa Sunda, bagaimana ya membuat pidato bahasa Sunda itu? Untuk teman-teman yang mengerti dengan bahasa Sunda tak akan kesulitan membuat pidato bahasa Sunda, tetapi bagaimana dengan teman-teman yang tidak mengerti bahasa Sunda?
Pidato Bahasa Sunda - Membuat Naskah Pidato dalam Bahasa Sunda
Anda ingin tau bagaimana caranya membuat pidato bahasa Sunda? Tetapi Anda tidak memiliki referensi apapun seputar pidato bahasa Sunda? Sudah berbagai upaya Anda lakukan untuk membuat pidato bahasa Sunda, sampai harus les privat bahasa Sunda segala, tetapi masih bingung bagaimana memulai membuat pidato bahasa Sunda. Nah, Anda tak usah lagi pusing mencari cara bagaimana membuat pidato bahasa Sunda. Anda bisa belajar membuat naskah pidato bahasa Sunda di sini.
Apa saja yang dibutuhkan ketika akan membuat naskah pidato bahasa Sunda? Jika Anda sudah mengerti dan menguasai bahasa Sunda, format penulisannya sama saja dengan pidato bahasa Indonesia pada umumnya. Nah, bagi Anda yang tidak menguasai bahasa Sunda, untuk sistematika penulisan sama dengan pidato pada umumnya, hanya saja Anda perlu menguasai kosakata dalam bahasa Sunda. Tak perlu sampai mahir berbahasa Sunda, asalkan Anda sudah mengerti bahasa Sunda sehari-hari, sudah cukup untuk bekal membuat pidato bahasa Sunda.
Sebagai pemula mungkin Anda membutuhkan contoh pidato bahasa Sunda sebelum bisa membuat naskah pidato bahasa Sunda sendiri. Berikut contoh pidato bahasa Sunda yang bisa Anda jadikan acuan untuk membuat naskah pidato bahasa Sunda:
Assalamu'alaikum Wr Wb
Hadirin anu ku simkuring dipihormat.,
Ngadegna sim kuring dina danget ieu payuneun parasepuh miwah paratamu anu sami rawuh, taya sanes seja ngiring jabung tumalampung sabda kumapalang.
Kitu oge bari jeung digedeng ku kendang gede pakauman, dag-gig-dug rasaning ati, rumasa sim kuring mah taya kabisa, sanggem paripaos tea mah etang-etang lauk buruk milu mijah. Boga catur ge nu tanpa bukur, ngalantur teu puguh alang ujurna taya pulunganeunana.
Nanging sanaos suwung ku pangaweruh suda ku pangabisa, sim kuring baris nyobi ngaguar tema ieu biantara anu unina "Ngaronjatkeun Kareueus Nonoman Kana Basa Sunda".
Hadirin nu dipihormat,
Saparantos sim kuring maluruh sababaraha sumber anu jadi rujukan. Sihoreng geuning, anu utama pikeun para nonoman atanapi generasi muda anu jadi seuweu siwi Pajajaran teh, taya sanes kedah mibanda rasa katineung kana budayana. Ulah nepikeun ka jati kasilih ku junti - mupusti budaya asing bari teu malire budaya urang sorangan. Anu antukna cul dog-dog tinggal igel. Adean ku kuda beureum, ngarasa reueus ku banda meunang nginjeum.
Sanes hartosna nonoman sunda ulah malire kana budaya deungeun, nanging asa langkung payus saupami weruh kana budaya deungeun teh disarengan ku ngaraksa - ngariksa budayana sorangan. Utamana kana basa sunda anu jadi ciciren bangsa.
Naha basa sunda ciciren bangsa? Rupina basa teh nuduhkeun ciri anu dipibanda ku salahsahiji suku bangsa. Kitu oge bakal disebut sekeseler sunda saupama disarengan ku aya basana.
Asa palangsiang, saupamana dina hiji waktu keur aya di nagara deungeun, heug aya nu naros, kawit ti mana, dijawn teh ti Indonesia". Indonesiana di mana? Ana dijawab teh "Ti Jawa Barat". Batur teh nanya deui: "Atuh pinter basa Sundana, tiasa abdi ngiring diajar? … Pisakumahaeun teuing erana saupama urang keur di mancanegara diperedih ku batur pikeun ngawanohkeun basa Sunda , … tapi urang teu bisa.
Ngawanohkeun Basa Sunda saleresna mah sanes kanggo para nonoman wungkul, tapi tos kedah diwanohkeun ti kawit balita. Upami di Jawa Barat nya ku Basa Sunda. Basa Sunda salaku basa indung bakal leuwih nyerep ka diri nooman lamun geus dibiasakeun diwanohkeun ti bubudak.
Hadirin anu ku simkuring dipihormat, eta mah sakadar cita-cita simkuring. Da ahirna mah diwangsulkeun deui ka nonoman nyalira.
Cindekna mah urang kedah peheuyeuk-heuyeuk leungeun dina ngamumule ngaraksa sareng ngariksa basa katut budaya Sunda.
Manawai bahan katampi, hapunten … sanes bade ngabejaan bulu tuur, atanapi mamatahan ngojay ka meri. Ieu mah mungguhing kajurung ku identitas sim kuring salaku nonoman Sunda. Sasieureun-sabeunyeureun bae mah ngiring nyumbang saran.
Manawi bahan katampi, hapunten … sanes bade ngabejaan bulu tuur, atanpi mamatahan ngojay ka meri. Ieu mah mungguhing kajurung ku identitas sim kuring salaku nonoman Sunda. Sasieureun sabeunyeureun bae mah ngiring nyumbang saran.
Amit mungkur. Hapunten sakali deui, bilih aya basa anu kirang merenah sumarambah kana manah sareng matak nyelekit kana ati. Mugi agung cukup lumur jembar sihakasima.
Wassalamu'alaikum Wr.Wb.
Nah, contoh pidato bahasa Sunda di atas bisa Anda contoh bagaimana susunan kata dan susunan isi dari pidato tersebut. Jika Anda masih kesulitan dengan kosakata bahasa Sunda yang belum Anda pahami, Anda bisa menggunakan kamus bahasa Sunda untuk menemukan arti kosakata yang Anda tidak mengerti.
Dengan membuat pidato bahasa Sunda ada beberapa pembelajaran yang bisa Anda ambil. Salah satunya adalah menghargai bahasa daerah lain dengan membuat dan memahami bahasa Sunda dalam pidato bahasa Sunda yang dibuat. Bagi Anda yang orang Sunda, dengan pidato bahasa Sunda, berarti Anda turut mempertahankan tradisi menggunakan bahasa Sunda, terutama jika pidato bahasa Sunda yang Anda buat digunakan untuk acara adat dan keagamaan.
Pidato Bahasa Sunda - Pidato Bahasa Sunda dalam Tradisi Masyarakat Sunda
Pidato bahasa Sunda bisa jadi sebuah simbol budaya Sunda, dalam hal penggunaan bahasa Sunda untuk acara resmi. Upacara adat dan keagamaan akan semakin hikmat dan terasa kesakralannya jika dibumbui dengan pidato bahasa Sunda. Seperti berbagai naskah pidato bahasa Sunda berikut ini, yang digunakan sebagai bentuk mempertahankan tradisi budaya dalam masyarakat. Bagaimana naskah pidato bahasa Sunda tersebut? Anda bisa lihat sebagai berikut:
Pidato Bahasa Sunda Serah Terima Pengantin
Hadirin anu dimulyakeun, para tamu rombongan anu jajap panganten pameget anu dipihormat!
Alhamdulillah kalayan rahmat Allah anu Agung urang sadaya parantos tiasa riung mungpulung, anging takdir ti Ilahi, urang tiasa silaturahmi dina ieu wanci anu mustari, pangersa Allah anu maha Kawasa, tepang rasa, tepang basa, sareng kanca mitra sadaya.
Teu aya sanes anu janten cukang lantaran, ku tepungna tantung, pacangreudna deudeuh, patalina asih, tug dugika jatukramina laki rabi tuang putra Nyi Iteung ka pun anak Kabayan anu kalayan takdir Ilahi parantos waluya bagja rahayu anu dituju, tinekanan diwalimahan dina dinten ieu Senin, 1 Juli 2010.
Hadirin anu mulya, para tamu rombongan panganten, utamina sepuh panganten pameget! Langkung ti payun seja sanduk-sanduk, mugia agung cukup lumur, jembar hapunten anu kasuhun rehing dina tata titi, duduga peryoga, tata cara kumaha kedahna nampi tamu, estu tumamu, tebih tina nyumponan kautamian, estuning walurat pisan. Hapunten sanes henteu ngutami, atanapi kirang hormat, namung nya sakieu kabuktosannana anu kadada kaduga. Ari karep mah hoyong nyugemakan, namung pakeun anu henteu tiasa dipinding-pinding, estu nya sakieu kabuktosanana.
Para hadirin anu mulya, rombongan panganten pameget, kalih sepuh panganten pameget sarimbit!
Jisim kuring kalayan asmana pun anak seja nyambung saur, ngadugikeun gerentes ati anu kagungan maksad, nyatana sepuh panganten istri geusan nampi papasrahan ti pihak sepuh panganten pameget anu parantos ngadugikeun kalayan jentre merele, atra nyata, anu direka ku basa anu ngahudang rasa, estu kahartos pisan sartas saluyu sareng lelembutan, naon anu dipimaksad.
Kukituna dina ieu wanci anu mustari mugi disaksi sim kuring seja nampi, kalayan Nyebat asma Allah anu welas asih, ting silumanting, baeu anaking, ditampi ku asih wening trang silumejang, si ujang muga kenging kabagjaan, sadami renghapna, sakujur jasadna, getihna satetes, buukna salambar. Gumulung tangtung hirup huripna. Sumanding jirim raga badag jeung lembutna Seja disanggakeun ka anu kagungan sareng anu nyiptakeun Allah Robbul Alamin. Diraksa dijaring ku welas asihna Gusti Nu Maha Suci tur Maha Rohman Maha Rohim. Muga pinareng panjang punjung kalayan ridho Anu Maha Agung, rumah tangga bagja waluya, di dunya tug dugi ka alam baqa, Amin Ya Robbal ‘alamin.
Dirina ditampi, maksadna ditarima, oge ruruba pangjajap, cacandakan anu sakitu seueurna, sareng nyugemakannana, ditampi ku asta kalih, tumamprak panangan muji syukur, tasyakur bini'mah, kana rizki welas asihna Gusti, anu kalayan karidoan galih pinuh ku kaiklasan manah parantos dipasihkeun/ dipasrahkeun ka pihak sepuh panganten istri.
Mudah-mudahan sing jadi barokah, jadi amal kasaean kanggo anu masrahkeunana, muga jadi kamangfaatan dunya aherat kanggo anu nampina. satemenna kakangen ati kalayan sareng kareueus ku parantos cunduk waktu sareng dipasrahkeun.
Anaking! anak bapa teu wasa ngagambarkeun ku basa, teu mahi kumaha kedahna males budi ka nu janten sepuhna panganten pameget sareng rombogan, anu sami-sami jajap, anu parantos masihan ajen pinuji ka sim kuring sakulawarga, utamina ka pun anak. Sadaya kasaean seja disanggakeun ka Anu Maha Adil, maha Wijaksana, ka Allah Anu welas asih, mugia dijantenkeun amal kasaean. Amiin.
Rupina lisan panampian dicekapkeun sakieu, Atuh salajengna oge sakedik amanat anu mangrupikeun tali asih simpay kanyaah, mudah-mudahan sing jadi pamatri enggoning laki rabi, pangrumat rumah tangga, jadi obor dimana poek, jadi kamudi bahterana laki rabi.
Mugi diregepkeun ku Ujang Nyai Panganten jeler istri. Anaking! Poe ieu hidep narima amanat. Pek buktikeun tangungjawab hidep kana ieu amanat. Anu hakekatna amanat ti Gusti Allah. Pek geura tatan-tatan, tarik jangkah beber layar, ngajugjug kana pulo pangharepan hidep duaan.
Anaking! Coba lenyepan ieu amanat Luqmaul Hakim ka putrana. Wahai anaking! Kahirupan teh lir ibarat samudra, jerona satunjang jagat, legana parat ka langit. Pengeusina salaksa haq, saketi batil, hade goreng bagja cilaka pagaliwota, sorangeun piliheun hidep duaan. Anaking perhatikeun munggaran lesotna jangkar, bral miang nyandang harepan. Kapalna wujuding taqwa, eusina wajaning iman, umbul-umbulna
Dinul Islam, padomananan nurut dawuh sunah Rasulullah SAW. Balabuhna lebah palataran katengtreman (tawakal alal Loh) Insya Allah kapal hidep baka kuat norobos lambak anu kuat di tengah-tengah sagara kahirupan.
Anaking, Prak geura lengkahkeun suku hidup duaan dina ngambah kahirupan anyar, kahirupan rumah tangga. Hiliwir angin kaasih, hulowatan kabagjaan mugia tinekaan bari ulah hilap ucapkeun.
Tutug anu dituju, tuntas anu diseja. Sakitu nya kedalna ieu rasa, anu kapaksa satiasa-tiasa diolah ku basa, anu tuna pangabisa, sih hapunten tangtos pakusut nyebut, pasolengkrah pasalia, caturna teu ka ukur ku ugeran, engangna teu di ungang engang, tata titina tebih ti utami, sih haksami anu dipamrih, mugia agung cukup lumur, jembar pangaputen tina sagala rupi kakiranganana.
***
Pidato Bahasa Sunda Hikmah Puasa Jeung Kasantunan
Assalamu'alaikum Wr.Wb.
Loba manfa'atna nu bias dibeunangkeun jeung sakabeh muslim ti ibadah puasa. Salah sahijina, jeung media ngalatih kasantunan jeung berimokrasi sapopoe jalema muslim nu hayang ngajaga kamurnian puasana wajib ngangembangkeun. Cara berinteraksi nu sopan. Baik jeung tutur kata, canda atawa tingkah laku bahkan jeung jalema nu ngangsarikeun, sakalipun anu sakabeh jalema anu keur puasa " Sabda rosulullah SAW" anu aya nu mari atawa nyangserikeun, gewatlah abdi ngomong (ma'af) abdi keur puasa (HR. Bukhori jeung Muslim).
Kasantunan kawas kitu rek ngadampak gede jeung pribadi anu bersangkutan atawa jalema anu ti sakitarna abdi erek ngabuat jadi pribadi anu indah. Allah swt nurunkeu, dua kaindahan umumna jalema kaindahan fisik jeung kepribadian umumna jalema gampang kagoda ku kaindahan fisik, lamun kaindahan fisik leungit kesan anu tingkah laku jeung omonganana kasar, di deuleuh kasantunan jadi factor kunci ngawujudkwun pribadi nu indah.
Sasungguhna Allah swt ngabere (kautamaan) jeung kasantunan nu teu di berekeun jeung sifat-sifat nu lain (HR. Muslim)
Kadua kasantunan bisa ngabentuk sakitar kita, loba sahabat anu beunangkeun hidayah saenggeh, nyaksikeun pribadi Rasululloh SAW, nu santun, diantaranana : Tsumamah bin atsal RA jeung zaid bin sa'anah RA. Katilu kasantunan adalah pelindung hati ti noda jeung panyakit kalbu nu perlu di sadarkeun katika ngomong kasar jeung nyumpahkeun sabenerna kita teu keur ngarugikeun jalema lain. Tapi nganodakeun hati sorangan, ngotorkeun kanggo kekerasan serta ngajadi keras " sasungguhna Allah swt maha santun ti sagala hal (HR. Al Bukhori).
Samoga puasa ieu bisa meletakeun etos kasantun ti sapopoe kita sahingga menjadi hamba-hamba nu di sukai Allah swt, sabab ti sabuah hadist di sebutkeun apabila Allah swt suka hambana, maneh erek ngaruniakeun kasantunan (HR. Muslim jeung Abu dawud)
Wassalamu'alaikum Wr.Wb.
***
Pidato Bahasa Sunda Nyambut Dina Mieling Hari Kesaktian Pancasila
Assalamu'alaikum Wr.Wb.
Para saderek sadaya nu sabangsa jeung saperjuangan anu dimulaikeun.
Dina kasempetan ayeuna rupina urang sadaya bangsa Indonesia nuju mieling Kari Kesaktian Pancasila anu ngarupikeun falsafah nagar jeung pandangan hirup bangsa.
Naon pangna dina dinten ieu 1 Oktober dosebat hari Kesaktian Pancasila? Memang upama ku urang ditalungtik ti kawit dicetuskeunnana kadaulatan bangsa jeung nagara urang Republik Indonesia, seueur pangalaman sareng rupi-rupi halangan sarta ancaman anu tujuanana ngarongrong jeung kasatuan bangsa anu hakekatna ngarupikeun bagian tina Pancasila, maksud-maksud anu goring anu haying nyoba-nyoba ngarebut sareng ngaganti falsafah nagara pancasila ku komunisme tiasa digagalkeun.
Upama urang nalungtik tina lahirna Pancasila, pancasila ngarupakeun hasil rumusan nu parantos ngancik dina jiwa sareng budaya bangsa Indonesia, nu digali tina poko-poko pikiran nu suci jeung hate sanubari bangsa Indonesia.
Kumargi kitu layak tur pantes upama Pancasila ngarupikeun poko-poko pikiran, sumber tina sagala hukum, pandangan hirup bangsa. Sarta sabagi ideology sareng falsafah nagara, anu wajib ku urang dipiara, dijaga sarta dilestarikeun.
Urang sadaya masih emut kana peristiwa atawa kajadian taun-taun nu parantos kalangkung, tepatna dina tanggal 1 oktober 1965, parantos dilakukeun gerakan pembasmian secara operasional anu dipimpin ku Letjen Suharto salaku Komandan Operasional Pemulihan Kaamanan kalayan dibantu ku segenep kakuatan masyarakat anu mertahankeun kadaulatan nagara jeung Pnacasila, tina terror anu ngaku dirina Gerakan G 30 S/PKI.
Gerakan Operasional eta hasil kalawan sukses, sahingga kadaulatan nagara tiasa disalamatekeun sarta tetep ngadeg di atas Dasar Pancasila sabagi falsafah nagara.
Kumargi kitu anu salajengna dina tanggal 1 Oktober, diabadikeun sabagi Hari Kesaktian Pancasila.
Sangkan teu ka alaman deui kajadian anu pait eta, nu usahapikeun ngargragkeun kadaulatan nagara jeung falsafah Pancasila, mangka dina kasempetan ieu, urang sabage bangsa Indonesia mangga urang sami-sami usaha, nalaah jeung ngamalkeun sacara murni jeung konsekwen, Sepertos nu nuju digalkeun ku ayana panataran-panataran P4, kalayan rupa-rupa carana nu diayakeun ku pamarentah. Sabab upama jiwa Pancasila eta geus bener-bener nyerep dina pribadi urang, mangka ieu bakal ngarupakeun tameng anu tangguh pikeun ideology lain anu rek usahangamangruhan atawa ngarongrong diri urang pikeun nurutkeun pangaruhna.
Pancasila eta ku urang sadaya kudu diamalkeun, pon kitu deui ajak kulawarga urang sangkan bener-bener jadi kulawrga anu Pancasilais sajatai. Nya ieu pisan saestuna anu jadi puncak tina cita-cita proklamasi, anu bener-bener bakal ngawujud sakumaha anu cita-cita ku urang sadaya nyaeta "BALDATUN THAYYIBATUN WARABBUN GHAFUR", ngawujud masyarakat adil jeung ma'mur berdasarkeun Pancasila kalayan kenging pangampura ti Allah swt.
Mudah-mudahan Allah SWT. Salamina ngalimpahkeun rahmat sareng karuniaNa, sareng mudah-mudahab ngaijabah kana saniskeun cita-cita sareng harepan bangsa Indonesia.
Amiin!
Wassalamu'alaikum Wr.Wb.
***
Pidato Bahasa Sunda Ngesian Kamerdekaan
Assalamu'alaikum Wr.Wb.
Kapayuneun Bapak Kepala Sekolah anu ku sim kuring di pihormat. Kapayeun para Bapak Ibu Guru anu sami ku sim kuring di pihormat. Oge teu hilap ka para rerencangan siswa-siswi SMUN 1 Sukabumi anu di mulyakeun ku Alloh.
Alhamdulillah dina danget ieu urang tiasa patepang lawung paamprok jonghok dina rarangka mi eling tepung umur kamerdikaan nagara urang anu ka 65.
Peryogi ka uninga, seueur pisan pengorbanan anu tos di pasrahkeun ku para pejuang urang kapungkur dina melaan kamerdekaan nagara anu ayeuna ku urang karandapan.
Ku kituna urang, salaku generasi muda penerus bangsa tos sakeudahna neraskeun perjuangan para pahlawan urang ku jalan diajar anu soson-soson pikeun nanjeurna kahirupan bangsa indonesia di zaman anu bakal datang.
Sajabina ti eta seueur keneh hal-hal anu tiasa ku urang dilakukeun dina rangka mengisi kemerdekaan ieu, kukituna ka rerencangan abdi sadaya, hayu urang sami-sami babarengan ngeusian kamerdekaan iyeu ku hal-hal anu mangfaat.
rupina mung sakitu anu tiasa kapihatur ti sim kuring, luhur saur bahe sora ulah kirang -kirang ngahapunteun wabillahi taufik wal hidayah.
Wassalamu'alaikum Wr.Wb.
Bagaimana, cukup lengkap, bukan, pidato bahasa Sundanya? Semoga bermanfaat!
- Pidato Tentang Kebersihan Lingkungan Sekolah
- HAM di Indonesia
- Teks Sumpah Pemuda - Cerita Tentang Bersatunya Pemuda Indonesia
- Lambang Pancasila, Masihkah Bermakna?
- Komunikasi Organisasi: Panduan Kecil Memahami Harga Diri Team Dalam Komunikasi.
- Teks Proklamasi - Kepandaian Memanfaatkan Momentum
- Wawasan Nusantara di Lingkup Indonesia
- Kesaksian Para Pelaku Penculikan Pahlawan Revolusi
- Tentara - Kesejatian Pejuang yang Dimiliki Pemimpin Paling Taktis
- Indonesia dan Bhineka Tunggal Ika
- Psikologi Terapan UI Lahan Baru Yang Kian Cemerlang